
Bidestveanîna mafên neteweyî 
yên gelê Kurd di çarçoveya 

îranek Demokratîk û Federalî de 
Hejmar: 49 


15’ê Oktober 
Buha: 150 Tûmen 


jnameya panzdehrojî ya siyasî, çandî û giştî 



Sekreterê Giştî Yê Rêxistina 
Neteweyên Yekbûyî Yê Nû 
Hate Hilbijartin 


Roja înê, 13.10.2006'anZ'Ban Ki 
Moon" Wezîrê Karê Derve yê Kureya 
Başûr bi awayekî fermî wekî Sekreterê 
Giştî yê vê rêxistinê hate hilbijartin... 

Rûpela 3 


Partiya Demokrat ya Kurdistana Iranê diweşîne 



civîna Parlemana Ewropayê de li ser çanda Kurdan hate gotin: 


Kurd Mezintirîn Neteweya Bê Dewlet 





Daxwaza Neteweya Azerî 
Bo Bi Fermî Nasîna 
Xwandin Bi Zimanê 
Zikmakî 


Lubnan Ber Bi Kuderê 
Ve Diçe? 


Ceferqulî Zengene, 
Helbestvanê Kurdistana Xerîb 


REWŞENBÎRÊN ROJANE 


Xozistan Herêmeke Ku 
Her Cure Aloziyek Têde, 
Dibe Sedema Teqîna Na 
Tebahiyan 


Carnameya Pêşgîrî Ji Tund 
Û Tûjiyê Li Dijî Jinan 


Kombûna Parlementarî 
ya Encûmena Ewropayê di 
civîneke xwe ya çend rojên 
borî de biryara 
resolutsyonekê da ku tê de 
banga piştgirtinê ji bo 
parastina çanda kurdî dike. 
Kombûnê ji Turkiyê re ku 
endameke Encûmena 
Ewropayê ye, pêşniyar kir 
ku li ser derfeta perwerdeya 
bi zimanê kurdî li deverên 
ku ew wekî zimanê zikmakî 
tê bikaranîn, li kêleka 
zimanê fermî birame. 
Wê(kombûnê) her wiha 
pêşniyar kir ku Turkiye 



kursên ziman û wêjeya kurdî li zanîngehan pêşniyar bike u piştgirtina deugehên kurdî yên çandî 
bike. Kombûna Parlementarî her wiha ji hikûmetên îran, îraq û Sûriyê doz kir ku "bizanin ku ziman û 
çanda kurdî beşek e ji mîratê(mayîna) welatên wan bi xwe ku ew dewlemendiyeke mayî ye û ne 
gefek e ku şerê wê bihê kirin". 

Deqa biryara 1519'ê ya kombûna Parlementerî bi zimanê Kurdî di rûpela 2 


Yekîtiya Ewropayê Dixwaze Rabigehîne Ku E Hêzên Amerîka Heya Sala 
Gotûbêjên Bi îranê Re Rastî Têkçûnê Hatine 2010’an Li îraqê Dimînin 


Di halekên de ku welatên 5+1 di halê girtina biryarê li ser 
çawaniya dorpêçkirina îranê de ne, roja înê, 13.10.2006'an, 
dîplomatekî Ewropayî ku hez nekir navê wî bihê eşkerekirin, da 
eyankirin ku Yekîtiya Ewropayê dixwaze roja sêşemî 
17.10.2006'an, ragehîne ku gotûbêjên derheq bernameyên 
Etomî yên îranê bi fermî rastî têkçûnê hatine. 

Biryara nû ya Yekîtiya Ewropayê seba serneketina 
gotûbêjên han di halekê de tê girtin ku gotûbêjên bi dirêjiya 
çar mehan di navbera nûnerê YE'ê tevî nûnerê Komara Îslamî 
de tu encamek nebû. 

Mercên sereke yên van 6 welatan, ragirtina bernameyên 
dewlemendkirina Uraniyûmê ji aliyê îranê bû, lê rejîma îranê 
vê gelalê napejirîne. 

Çavkanî: “Radio Farda" 


TISHK TV Dest Bi Weşana Xwe Ya Asayî kir 



Roja 10.10. 2006'an, TÎŞK TV dest bi weşana xwe ya 
asayî (normal) kir. TÎŞK TV ku, roja 24.5.2006 dest bi 
weşana xwe ya ezmûnî (test)ê kiribû, weşana xwe ya asayî 
dest pê kir. 

TÎŞK TV bi armanca pêşxistina çand û medyaya kurdî hatiye 
sazkirin û hewel dide ku di vî warî de nûçe û zanyaryên rast 
û dirust biweşîne. 


General 
Pîter 
Şomîker, 

Serokê 
Desteya 
Erkan ya 
Arteşa 
Amerîkayê 
diyar kir, 

hêzên Amerîka heya sala 2010'an, di 
îraqê de dimînin û dubare kir, hejmara 
wan hêzane nahên kêmkirin. General 
Pîter Şomîker di konferanseke 
çapemeniyê de îtiraf bi metirsiyên şerê 
Iraqê kir û got ku Amerîka di wî welatî de 
rastî têkçûna leşkerî nabe. Daxuyaniya 
Şomîker hevdem e tevî gotinên General 
Can Ebî Zeyd, Fermandeyê Navendî yê 
hêzên Amerîka ku tê de gotibû bi sedema 
zêdebûna dijwariyên olî li bajarê Bexdayê 
û parêzgeha Enbarê, hetanî bihara sala 
2007'an, Wezareta Parastina Amerîka 
hejmara hêzên xwe li îraqê kêm nake. 

Dewletên Yekbûyî yên Amerîkayê 
nêzîkî 5 tîpên leşkerî li Iraqê hene ku 
hejmara wan digihîje nêzîkî 145 hezar 
leşkeran. 

Çavkanî: “Radio Nawa” 

SIYASÎ 


Deqa Biryara 1519’ê Ya Kombûna Parlementarî Bi Zimanê Kurdî 



ewşa Kurdan a çandî 

Biryara 1519 (2006) 

1. Wekî berdewamiya raporên wê yên 
li ser Qereçiyên li Ewropayê (1993), 


girêdan, lê ev kiryarên hovane ne tenê li cem 
Kurdan peyda dibin. Ew li deverên paşdemayî 
(gundan) li Rojhilata Navîn pêk tên. 

Pêşketinên di warên perwerde û aborî de 


çanda Cihûyan (1996), 
Aromanî (1997), çanda 
kêmaniya uralî ya di bin 
gefa linavçûnê de (1998) û li 
ser çanda kêmaniya 
"Csango" li Romanyayê 
(2001), Kombûna 
Parlamentarî dixwaze balê 
bikişîne ser çand û rewşa 
Kurdan. 

2. Kombûna Parlamentarî 
berî niha di raporên xwe yên 
derheq erkên Turkiyê de 
xwe mijûlî mijarên din yên li 
ser Kurdan kiriye (Doc. 
9120 a sala 2001ê û Doc. 
10111 a 2004ê) û her wiha 
derheq rewşa mirovan a 
gelê kurd ê koçber li Turkiyê 
(Doc. 9391 a sala 2002'ê). 


MomtflUry Avtcmbfy 
Avvcmbltc Mritmtntiirt 



COUNGll 

CONSCIL 

Of EUftOPC 

DE L’EUROfC 


Komhûna Parlemantarî ya Ewropî 
derheq doza çanda Kurdt 


3. Pirsa ku Kurd bi rastî ji 
kuderê hatine? dimîne 
pirseke neçareserkirî. Ji bo 
vê biryarê, Kurd grûpeke 
etnîkî ye ku zimanê wê yê 
zikmakî kurdî ye. Ew bi taybetî ji sîstemên 
çiyayên Zagros û Toros tên, wan herêmên 
çiyayî, ku Turkiye, îran û îraq tê de digihîjin 
hev. 

4. Ne hejmara Kurdan naskirî ye, ne jî 
welatên ku ew bi piranî lê dijîn (îran, îraq, 
Sûriye û Turkiye) di serhejmariya welatiyên 
xwe de basa nasnameyên neteweyî ya Kurdan 
dikin. Tê texmînkirin ku Kurd di navbera 25 
heta 30 milyonî de ne, ku wan dike yek ji 
mezintirîn neteweyên bê dewlet. 

5. Kurd bi kurdî diaxivin ku zimaneke ji beşa 
Bakûrê Rojava ya beşa Îranî ya malbata 
zimanan a Hind-Ewropî ye. Ew bi temamî ji 
Erebiya samî û Turkiya altaîc cuda ye. Kurdiya 
nûjen ji çend grûpên bingehîn pêk tê, ya herî 
mezin grûpa kurmancî ye. Hejmarek ji 
devokan wan grûpan dikemilînin. 

6. Rewşa Kurdan li gorî rewşa welatên ku ew 
lê dijîn, ji hev cuda ye. Li îraqê dora 5 milyon 
Kurd ji dema şerê 1991'an ve, serbixwe ne. Li 
îranê ji bilî mafên çandî tu mafên Kurdan ên 
din tune ne: mafê muzîk û folklorê heye, lê yê 
perwerdeyê tune. Li Sûriyê yekcarî mafên wan 
tune ye û heta muzîka wan jî qedexe ye. 

7. Dewleta Turk bi dehan salan Kurd qebûl 
nedikir. Di sala 2004'an de rewş bi weşana bi 
devokên kurdî di televîzyona Turkî ya 
neteweyî de û her wiha pejirandina kursên 
fêrbûna zimanê kurdî hate guhertin. Pirtûk, 
kasêt û konsertên kurdî hema qedexe ne. Du 
kanalên televîzyonê yên herêmî yên Prîvat û 
dezgeheke radyoyê cara pêşîn di 23'ê Adara 
2006'an, de dest bi weşanên kurt kirin. 

8. Hin Kurd bi pirsa "kuştina namûsê" ve hatin 


dibin sedemên kêmbûna kiryarên wilo. 
Rêxistinên jinan li îraq û Turkiyê rolên girîng 
dilîzin. Qanûna tawanê ya Turkiyê ya nû rê 
nade pêşiya faktorên ku dihêlin ku cezaya 
"kuştinên namûsê" sivik bibe û wan wekî 
kuştinên bi merem bi nav dike. 

9. Divêt ku gelek welatî li tevahiya herêmê de 
adetên xwe bi pêş xînin. Piraniya Kurdan 
haydar in ku Ewropa tiştek erênî ye û hêviya 
xwe dixin pêşeroja xwe di Ewropayê de yan jî 
tevî wê. Ew divêt her wiha haydar bin ku 
welatê ku "kuştinên namûsê" hîn jî ji aliyê hin 
kesan ve wekî beşek ji "kevneşopiya" wan tê 
pejirandin, welatek e ku tu cihê wî li 
Ewropaya mafê mirovan de tune ye. 

Kombûna Parlamentarî gavên qanûnî û siyasî 
ji aliyê hikûmeta Turkiyê ve baş dibîne ku tê 
hêvîkirin ku ew dê rê li pêşiya guhertinên 
birêkûpêk ber bi aliyê rast ve veke. 

10. Bêtirî yek milyon Kurd li Rojavayê 
Ewropayê dijîn û li gelek welatên Ewropî ku 
hejmareke zaf ji Kurdan lê niştecî ne, 
dezgehên kurdî yên çandî hene. Diasporaya 
kurdî her wiha roleke siyasî ya mezin di 
agahdarkirina raya giştî ya Rojavayî de 
derbarê çarenivîsa Kurdan li welatên cuda ku 
ew jê hatine, lîstiye. 

11. Kombûna Parlamentarî balê dikişîne ser 
têkstên ku derheq mijarên ku bi vê mijarê ve 
girêdayî ne, pejirandine, bi taybetî Pêşniyarên 
928 (1981) derbarê pirsgirêkên perwerdehî û 
çandî yên zimanên kêmaniyan û devokên li 
Ewropayê, Pêşniyarên 1283 (1996) derheq 
dîrok û fêrbûna ji dîroka li Ewropayê û her 


wiha Pêşniyarên 1740 (2006) derbarê cihê 
zimanê zikmakî di perwerdeya dibistanê de. 

12. Divêt li pirçand û pirzimaniyê weke 
kaniyeke zengîn bihê nêrîn ku mîratê me yê 
Ewropayî zengîn dike û her wiha nasnameya 
her welat û kesekê xurtir dike. Li ser asta 
Ewropî û bi taybetî ji aliyê Encûmena 
Ewropayê ve ji bo parastina vê çanda taybetî 
piştgirtî hewce ye. 

13. Baştirkirina rewşa çandî ya Kurdan yekser 
girêdayî tekûzbûna siyasî li herêmê ye. Aştî û 
tekûzbûn girîng in ji bo baştirkirina rewşa 
çandî ya grûpên etnîk. 

14. Kombûna Parlamentarî bangî Turkiyê, 
weke dewleteke endam di Encûmena Ewropî 
de, dike ku bi awayekî baş li "Pirsa Kurdî" 
binihêre û gavên pêwîst bavêje, da ku rewşa 
çandî ya Kurdan li Turkiyê baştir bibe. 

15. Di warê çandî de, Kombûna Parlamentarî 
pêşniyar dike ku dezgehên Turkî yên xwedî 
biryar van gavên han bavêje: 

15.1. Misogerkirina parastina ziman kurdî yê 
bingehîn bi imzekirin, pejirandin û pêkanîna 
"European Charter for Regional and Minority 
languages" (Peymana Ewropî ya Zimanên 
Herêm û Kêmaniyan) derheq zimanên kurdî 
ku li Turkiyê tê axavtin. 

15.2. Ramankirina derfeta perwerdeya bi 
zimanê zikmakî li kêleka zimanê fermî. 

15.3. Agehdarkirina dê û bavên kurd li ser 
derfetên "linguistic" ên cuda û her wiha 
elimandina wan bi çawa ew bikarin doza 
tiştên heyî bikin. 

15.4. Pêşniyarkirina kursên ziman û wêjeya 
kurdî li zanîngehan. 

15.5. Pejirandin û piştgirtina dezgehên kurdî 
yên çandî û pêkanîna gotûbêjan tevî wan di 
warê hevkariya ji bo parastina ziman û çanda 
kurdî. 

15.6. Ji nû ve lênihêrîna danûstandinên 
îdarî ku Kurd di çalakiyên xwe yên çandî de 
rastî wan tên. 

15.7. Piştgirtina kurdîaxêvan ku beşdarî 
derfetên "mass-medya" ya nûjen bibin. Gerek 
di civata kurdî de ji bo vekirina rê li ber 
pêşketinên çapemeniya nivîskî, radyo û 
televîzyonê hebe. 

15.8. Sazkirina hin navendên din li 
Turkiyê ji bo piştgirtin ji çanda kurdî, tevî 
xurtkirina hişyarî û haydariyê û her wiha 
rêzgirtina kêmaniyan. 

16. Kombûna Parlamentarî her wiha ji 
hikûmetên îran, îraq û Sûriyê dixwaze ku 
bizanin ku ziman û çanda kurdî beşek ji 
mîratê kevnar yê welatên wan bi xwe ye ku 
ew dewlemendiyeke mayî ye û ne gefek e ku 
şerê wê bihê kirin û ji wan dixwaze ku gavên 
hewce dor vê biryarnameya han bavêjin, bi 
taybetî di warê zimên de. 

Werger ji Îngilîzî: Sîrwan Hecî Berko 

sirwan@amude.com 

Têksta bi ingilîzî dikare li vê derê bête 
xwendin: 

The cultural situation of the Kurds- 
Resolution 1519 (2006) 

Çavkanî: "amude.com" 

SIYASÎ 


Daxwaza Neteweya Azerî Bo Bi Fermî Nasîna 
Xwandin Bi Zimanê Zikmakî 


Azad Kurdî 

azadkurdi@hotmail.com 



ekî edetên salên derbasbûyî, sala 
nû ya xwendinê ya îsal jî, wate 
2006 - 2007'an, li roja yekem ya 
demsala payîzê dest pê kir. Lê 


berevajî hemû salên borî, îsal destpêka sala 
nû a xwendinê di çend bajarên Azerî akincî 
yên îranê de cudahiyeke xuya hebû. 

Di çend bajarên îranê de ku Azerî akincî 
ne, bi bangewazekê ku ji aliyê komek ji 
çalakên çandî - siyasî ên Azerbaycanê 
hatibû belavkirin, bi nîşaneya xuyakirina 
nerazîbûnê li hember berlêgirtin ji 
xwendinê bi zimanê dayîkê yê neteweya 
Azerî û neteweyên din yên îranê, roja 
yekem ya sala nû ya xwendina îsal 
bêhvedan îlan kirin û ji çûn bo dibistan, 
xwendingeh û zanîngehan xwe parastin. 

Xelkê bajarên Tewrêz, Erdebîl, Zencan, 
Meraxe, Muxan û Urmiyê (ku di vî bajarî de 
du neteweyên Kurd û Azerî bi hev re dijîn), 
li vê bangewazê xwedî derketin û ji bo 
navenda xwendinê neçûn. Xelkê van 
bajarane di vê rojê de rijiyan ser rê û 
şeqaman û li dijj siyasetên şovenîstî ên 
rejîma Komara Îslamî xwenîşandan 
lidarxistin, hetanî bi vî awayî desthilatdarên 
hikûmeta Îslamî a îranê şiyar û agehdar 
bikin ku çi din nikarin li hember bêedaletî, 
zordarî, bêhurmetî û binpêkirina maf û 
azadiyên demokratîk ên xwe bêdeng 
bimînin. 

Di van bajarane de şagird û 
xwendekarên kur û keç û her wiha xelkê 
sivîl yê bajar rijiyan ser rê û şeqaman û 
piştgirî li naverok û kakila wê bangewazê 
dan xuyakirin û daxwaza bi fermî naskirina 
mafê xwendin û nivîsînê bi zimanê dayîkê 
yê xwe kirin. Wekî deb û edetên caran û 
herdemî yê desthilatdarên dijî gelî û gemar 
ên Komara Îslamî, hêzên rejîmê û bi taybetî 
îdareya Ewlekarî û Gorda Dijî Şoreşê bi 
xurtî êrîşkirin bi ser xwenîşandana aram û 


mafxwazane ya xelkê. Gelek ji xwenîşander 
û beşdarên meşa nerazîbûnê girtin û ji 
cihên nediyar re şandine. Di 
xwenîşandanên gelî ên bajarên Azerî akincî 
de, beşdariya çeleng û aktîv ya jin û keçan 
pir girîng û berbiçav bû. 

Rejîma Komara Îslamî heyamê 27 sala 
ye ku bi domandina rêbaz û polîtîkên çewt 
û dijî gelî ên Reza Şahê Pehlewî li hember 
pirsgirêka neteweyî di îranê de û heya di 
rejîma berê jî tund û xurtir, mijûlê 
çewsandin, zilm, zordarî, cudahîdananê ye 
û asîmîlasyonê dimeşîne. Siyasetên 
wekhevkirin û helandina kultur, ziman, 
dîrok û deb û edetên gel û neteweyên 
pêkîner yên îranê di çarçoveya yek 
netewe û ziman de bi awayên cur bi cur 



Wêne: xwenîşandana nerazîbûnê ya li 
hember qedexebûna xwandina zimanê 
zikmakî li Urmiyê - Şeqama Xeyama Başûr 


û sîtematîk û ne serdemiyane dimeşe û 
meşiyaye. 

Encama van siyasetên şovînîstî û ne 
demokratîk wisa kiriye ku gişt neteweyên 
îranê derketine orta xebat û tekoşînê û ji 
bo bidestveanîna maf û zadiyên xwe û 
diyarîkirina mafê çarenivîsa xwe xebatê 
dikin. Helwesta vê dawiyê ya neteweya 
Azerî, nîşaneya bilindbûna hişyariya seha 
neteweyî ya neteweyên îranê ye. 

Neteweyên bindest ên îranê li yek ji 
mafê xwe yên herî sereke ên çandî û mirovî 


wekî bi fermî naskirina ziman û nasnameya 
neteweyan di şeklê neteweyeke xwedî maf 
û serbixwe de û xwendin û nivîsîn bi 
zimanê zikmakî yên neteweyan di dibistan, 
xwendingeh û zanîngehên wan deveran de 
ku ew tê de dijîn hatine bêparkirin. Ev 
tirajîdyaya dîrokî bi awayekê birêve çûye ku 
neteweyên îranê ji xwendin bi zimanê xwe, 
hebûna radyo û televîzyonan, pêkanîna 
navend, rêxistin û civatan ji bo pêşdebirina 
zimanê neteweyî, kulturî, dîrok û hwd ... 
hatine bêparkirin. 

Her çiqas di benda 15'aji ya Qanûna 
Bingehîn a rejîma Komara Îslamî ya îranê 
de, xwendin bi zimanê zikmakî li rex 
zimanê fermî wate Farsî, di wan herêmane 
de ku neteweyên din ên îranê tê de dijîn, 
bi resmî hatiye nasîn, lê di heyamê 27 sal 
desthilatdarjya kevneperestane û paşverû 
ya Komara Îslamî ya îranê de ji bo demekê 
jî ev bendên yasayê û çend bendên din ên 
Qanûna Bingehîn ku têkildarê jiyana 
neteweyên Iranê ye, birêve neçûye. Her 
kesek bas ji maf û azadiyên neteweyî bike, 
li gor mentalîteya Komara Îslamî ya îranê 
markên "Muxalif", "Murte de", "dijmin", 
"alîgirî ji biyaniyan" û gelek markên din jê 
tê lêdayîn. 

Siyaset û kiryarên neberpirsane, bê 
mentalîte û şovînîstî yên desthilatdarên rejîmê 
wisa kiriye ku îro bi kêfxweşî ve hemû 
neteweyên îranê gihîştine vê baweriyê ku 
heya rejîmeke demokratîk û gelî di îranê de 
nehê ser kar û maf û azadiyên berheq yên 
neteweyên îranê misoger neke, edalet, 
demokrasî û azadî cihgir nabe. 

Xebat û pêngavên bajarên Azerî akincî 
yên îranê di destpêka sala nû ya xwendinê 
de, bi nîşaneya xuyakirina nerazîbûnê li 
hember astengkirina xwendin û nivîsandin 
bi zimanê dayîkê yê xwe, ji ber siyasetên 
çewt û nemirovane û asîmîlekirinê li dijî 
neteweyên îranê hate meşandin. Bê guman 
eva gava dawîn ya mefxwazane û 
demokratîk ya neteweyên îranê na^be û 
heya hilweşandina rejîma Komara Îslamî ya 
îranê û avakirina hikûmeteke demokratîk û 
Federalî dê her berdewam bibe û heta dê 
xurtir û mikumtir bibe. 


Siyasetvaneke Kureya Başûr Dibe Sekreterê Giştî 
Yê Rêxistina Neteweyên Yekbûyî 


R oja înê, 13.10.2006'an, di dengdana 
Civata Giştî ya Rêxistina Neteweyên 
Yekbûyî de, "Ban Ki Moon", Wezîrê 

Karê Derve yê Kureya Başûr bi awayekî fermî 
wekî Sekreterê Giştî yê vê rêxistinê hate 
hilbijartin. 

Ew dê ji roja yekem ya meha Janviyeya 
2007'an bo dema 5 salan weke heştemîn 
Sekreterê Giştî yê RNY kar û xebata xwe dest 
pê bike. 

"Ban Ki Moon", 62 salî ye û yekemîn 
welatiyê Kureya Başûr e ku ev berpirsiyariya 
payebilind li stû digire. 

Tê çavnihêrîkirin ku birêz "Ban" di xebat 
û bizavên têkildar ên çareseriya kirîz û 


pirsgirêkên navneteweyî de û nemaze li ser 
nîqaşa bernameyên Etomî yên Kureya Bakûr, 
roleke girîng bilîze. 

Ev dîplomatê biezmûn û jêhatî di sala 
2004'an ji bo Wezareta Karê Derve ya Kureya 
Başûr hate diyarîkirin û di bidestxistina 
lihevhatinên sala borî yên navbera Kureya 
Bakûr û beşdarên gotûbêjên şeş alî der barê 
rawestandina bernameya Etomî ya Piyong 
Yangê roleke girîng lîst. 

Piştî "U Thant", welatiyê Birmeyî ku ji sala 
1961 heya sala 1971'an Sekreterê Giştî yê 
RNY'ê bû, birêz "Ban Ki Moon" duyemîn 
kesayetiyê siyasî û dîplomatîk e ku vê 
berpirsiyariyê werdigire. 


Kofî Enan 

pîrozbahî ji cîgirê nû 
yê xwe kir û pesna wî 
weke Mêreke bi 
mejiyeke bi rastî 
cîhanî û xisletên 
îstisna û bêmînak 
kir. 

Birêz "Ban" yek ji wan şeş berbijaran ji bo 
wergirtina vê posta girîng bû û karî di 
Konseya Ewlekariyê de her 5 berendamên din 
neçar bi paşdekişanê bike. 

"Ban Ki Moon" roja înê, di axavtinekê de 
got: "Ji ber vê yekê ku duyemîn Asiyayî ye ku 
ji bo vê berpirsiyariyê tê hilbijartin, rûmet û 
serfiraziyê dike û anî ziman ku ew herême ji 
cîhanê dixwaze ku berpirsiyariyên bêtir di asta 
cîhanî ji wan re bihê dayîn". 

Jêder: "BBC" 

Lubnan Ber Bi Kuderê Ve Diçe? 


Reza Fethulanejad 



ubnan ku serdemekê navenda 
rewşenbîriya Erebî bû û sîstema 
desthilatdariya wê pêka welatên din 
yên herêmê demokratîk bû, niha 


pêşerojeke tarî û aloz heye. Biryarnameya 
1701'an ya Konseya Ewlekariyê ya 
Rêxistina Neteweyên Yekbûyî dawî bi şer û 
pevçûnên vê dawiyê yên Hizbula û Îsraîlê 
anî, lê Lubnan niha jî di rewşeke aloz û 
nazik de ye. 

Di heyamê 3 dehsalên derbasbûyî de, 
çend lihevhatin ji aliyê hêz û aliyên cuda 
yên vî welatî hatiye pejirandin. Çend 
biryarname di Konseya Ewlekarî ya 
Neteweyên Yekbûyî de li ser Lubnanê 
hatiye derkirin û hêzên hevalbend 
(pirnejad) yên Rêxistina Neteweyên 
Yekbûyî jî çend caran ji bo vî welatî hatine 
şandin, lê ev pirsgirêkên han nehatine 
çareserkirin. 

Hetanî niha di çerçoveya biryarnameya 
1701'an ya Rêxistina Neteweyên Yekbûyî 
de, Îsraîlê hêzên xwe ji axa Lubnanê paşde 
kişandine û 5 hezar hêzên pirnejad yên 
Neteweyên Yekbûyî ku qirar bû biçin bo 
başûrê Lubnanê, di cihê xwe de cihgir bûn, 
nêzîk bi 10 hezar hêzên arteşa Lubnanê ku 
li Rojhilatê vî welatî yanî tixûbên Lubnan - 
Sûriyê, cihgir bûne, piraniya alîkarîji bo 
avedankirina Lubnanê hatine pêşkêşkirin û 
kar û barên çêkirin û avedaniyê dest pê 
kiriye, lê Hizbula ku biryara çekjêstandina 
wê hatiye dan, ne tê çek kirin û ne jî dest ji 
çekan berdide. 

Hesen Nesrula, rêberê Hizbulahê îtiraf 
bi şaşiya partiya xwe kir ku bûye sedema 
destpêbûna şer û jê re jî derket û xuya bû 
ku nirxa kiryarên terorîstî yên wan ên vê 
carê pir zêde bûye û daxwazkarê agirbestê 
bû, lê Hesen Nesrula piştî vê çendê ku şer 
hate ragirtin û çimkî dizanî ku hêzên mezin 
yên cîhanê karekê nakin ku canê hêzên 
pirnejad û navneteweyî li Başûrê Lubnanê 
bikeve metirsiyê, cejna serkevtinê 
(mehrican Elêntisar) dar xist û dest bi gef û 
hereşan kir. Nesrula di mîtîngeke sedan 
hezar kesî de ragihand ku Hizbula di vî şerî 
de serkevtineke Xwedayî bi destve aniye, 
ev şere nimûne û semboleke mezin ji bo 
seranserê welatên Erebî û Rojhilata Navîn 
bû. Stiratêjiya Hizbulayê her dirêjedan bi 
siyaseta dijminatîkirin tevî Amerîka û 
Rojavayê ye, şerê vê dawiyê bo 
paşdexistina projeya Amerîka ji bo Rojhilata 
Navîn e û hwd ... herwiha Nesrula bi 
ragihandina vê yekê ku her niha 20 hezar 
mûşek li ber destê wan de hene, gefa vê 
yekê kir ku ne tenê Îsraîl divêt bi lezî 
Lubnanê bi cih bihêle, belkî divêt hêzên 
Rêxistina Neteweyên Yekbûyî di Lubnanê 
de nemînin û dewleteke yekgirtî ya 
neteweyî bihê ser şol ku stiratêjiya 
Hizbulayê berçav bigre. 


Hizbula tevî bizava Emel di eniyekê de 
ne û xwazyarê pêkhatina dewletekê ne ku 
Hesen Nesrula bas jê kiriye. Bizava Emel 
partiyeke siyasî ye û li gor rêketinnameya 
"Tayêf" di sala 1989 A an de çekên xwe 
danaye û kar û barên terorîstî birêve nabe 
û dijberiya Amerîka û Rojavayê nake û 
guhdarê Komara Îslamî ya îranê nine û her 
wiha Hizbula li ser bingeha baskê cudabûyî 
ji Emelê hatiye damezirandin. 

Di rastî de Hizbula û Emel di stiratêjiya 
derve nikarin di eniyekê de bin û eva jî dide 
xuyakirin ku eniyeke wiha ne rastbînane ye 



û sist û bêbingeh e. Ji aliyeke din ve 
General Mîşêl Ewn, xaçperestê Marûnî diyar 
kiriye ku tevlî eniya Hizbula û Emelê dibe. 
Mîşêl Ewn piştî ve yekê ku di bi fermî 
nasîna dewleta Refîq Herîrî ku li ser 
bingeha lihevhatina "Tayef'ê û bi piştgiriya 
Rêxistina Neteweyên Yekbûyî û welatên 
Erebî pêk hatibû, xwe parast û bi dijî vî 
welatî sekinî, ji Lubnanê hatibû derkirin û 
piştî terorkirina Refîq Herîrî zivirî Lubnanê. 

Bê guman ger yekîtiya Hizbula û Emelê 
ku aliyê kêm her du partiyên Şîî meseb in û 
di hilbijartina dawîn ya Parlemanê de di 
eniyekê de bûn, xwedî bingehekê be, 
tevlîbûna Mîşêl Ew bi wan re tenê li ser 
bingeha dijberîkirin tevî dewleta Fuad 
Sînyora, Serok Wezîrê Lubnasnê yê niha ê 
alîgirê rojavayê dibe. 

Li aliyeke dijî vê eniyê de ku Hizbula 
kakila wê ye, girûpa 14'ê Marsê tê dîtin ku 
li Seed Herîrî, kurê Refîq Herîrî û Fuad 
Sînyora, Serok Wezîr û Welîd Cunbelat, 
Rêberê "Dirûziyan" û bi giştî siyasetvanên 
sekolar û alîgirên rojava pêk hatiye. Eniya 
alîgirê Rojava, gefa Hesen Nesrula derheq 
bi pêkanîna dewleteke yekgirtî ya neteweyî 
bi kûdetaya alîgirên îranê û Sûriyê dizanin, 
çimkû ew li ser vê baweriyê ne ku alîgirên 
Iranê û Sûriyê, Serok Komar û Serokatiya 
Parlemanê hene û dixwazin hêza birêveberî 
jî bigirne destê xwe. 

Komkirina du eniyan di stiratêjiyekê de 
ku bi tevahî dijberî hev in, çawa dibe? 
Meger cuda ji vê yekê ye ku ev rê û cihên 
ku di lihevhatin û biryarnameyên navxweyî 
û navneteweyî tên berçavgirtin, divêt hemû 
alî bipejirînin û cî bi cî bikin. Rêketinnameya 
"Tayef'ê ku dawî bi şerê hundirîn yê 15 salî 
yê Lubnanê anî, li ser destjêberdana 


Hizbulahê li çekan tekez dikir. Lê ne tenê 
Hizbula çekên xwe nedanîn, belkî kiryarên 
terorîstî yên xwe di 16 salên derbasbûyî de 
zêdetir kir. Di biryarnameya 1559 ya sala 
2003'an ya Konseya Tenahiya Rêxistina 
Neteweyên Yekbûyî hatiye ku divêt çek ji 
Hizbulayê werin standin, lê Hizbula henek 
pê kir û şerê vê dawiyê tevî Îsraîlê tûşî 
Lubnanê kir ku 34 rojan dom kir. Di 
biryarnameya herî dawiyê de jî, yanî 
biryara 1701'an a Konseya Ewlekariyê li ser 
jêstandina çekan ji Hizbulayê bi îsrar e, lê 
bersîva Hizbulayê her eva ye ku me berê 
bal kişande ser. Lewra divêt em bizanin 
çima Hizbula nahê çekkirin û çima dest ji 
çekên xwe bernadin? 

Hizbula û Komara Îslamî ya îranê hem 
di warê dîrokî û hem jî di kar û barên 
terorîstî de li hev alîne, ne Hizbula dikare 
dest ji guhdarîkirina îranê berde û ne 
Komara Îslamî ya îranê jî dikare dest ji 
piştgirî ji Hizbulayê hilgire. Hizbula di sala 
1982'an de, bi awayekî rasterast ji aliyê 
"Mohteşemî", balyozê wê demê yê îranê li 
Lubnanê hate damezirandin. Di sala 
1983'an de, Rêxistina Neteweyên Yekbûyî 
hêzên xwe bi merema parastina tenahiyê di 
Lubnanê ku bi sedema komkujiya 
Felestîniyan di Sebra û Şetîlayê têk çûbû, 
şande başûrê Lubnanê. 

Her di vê salê de Hizbula bi birêvebirina 
çendîn kiryarên terorîstî û xwekuştinê li dîjî 
hêzên pirnejad yên Neteweyên Yekbûyî, ew 
hêzane neçar kirin ku li Lubnanê biçin der. 
Hizbulayê di heyamê şerê îran û îraqê de 
bi rehîngirtina hevwelatiyên Rojavayî û 
welatên Erebî, karteke girîng û mifahdar ji 
bo Komara Îslamî bû ku bikare Rojava û 
welatên Erebî li hember azadkirina rehînan 
neçar bike ku di şer de piştgiriyê ji îranê 
bikin yan jî çek û teqemenî û zanyariyan 
bifroşin îranê. Herwiha Hizbulayê di^ 
terorkirina rêberên dijberê Komara Îslamî 
de, roleke girîng lîst ku yek ji wan 
şehîdkirina Dr. Sadiq Şerefkendî, Sekreterê 
Giştî yê Partiya Demokrat a Kurdistana 
îranê û hevalên wî li xwaringeha Mîkonosê 
a Berlînê di sala 1992'an bû ku dadgeha 
serbixwe a Berlînê biryar li ser wê dozê da. 
Stiratejîkbûna başûrê Lubnanê ku cîranê 
Îsraîlê û li ser behra Medîteranê ye, ciheke 
herî girîng di pêşveçûna siyasetên Komara 
Îslamî ya îranê de ji bo Hizbulayê 
bexşandiye. Karnasên warê siyasî^wiha 
analîz dikin ku şerê vê dawiyê yê Îsraîl û 
Hizbulayê, bûye sedema jarbûna hêz û 
cihwarê vê partiyê, lê piştgiriya aborî û 
siyasî û piropagendeyên Komara Îslamî û 
Sûriyê ji vê partiyê da xuyakirin ku ev 
analîz û dîtin ne rast bûye. 

Lewra heta demekê ku Sûriye û bi 
xasmanî Komara Îslamî ya îranê hebin, dê 
piştgiriyê ji Hizbulayê dom bikin û heta vê 
demê jî ku Hizbula bi van piştrast be û xwe 
bi van ve girê bide, fitne û têkderî û 
alozkirina rewşa tenahiya Lubnanê de 
bidomîne û bi vî awayî jî Lubnan tu demekê 
rûyê aramî û tenahiyê bi xwe ve nabîne. 

Werger: Meryem Hacîpûr 

Xozistan Herêmek Ku Her Cure Aloziyek Têde, 
Dibe Sedema Teqîna Na Tebahiyan 



v herême li ser çavkaniyên nift 
(petrol)a welat hilketî ye, di halekê 
de ku rûniştvanên Ereb piranî xizan 


û belengaz in. Di heman hal de piraniya 
Ereban vê yekê rexne dikin ku sermaya 
welatê wan ji bo avakirina Lubnanê tê 
terxankirin. 

Tehran - Yabaray, Benî Temîm, 65 salî, 
di konferansekê de li bakûrê vî bajarî ku 
hejmareke berçav ji xizm û kes û karên van 
du mêrane ku bi sedema beşdarî di teqînên 
rêzokî de ku bû sedema kuştina gelek 
kesan, gunehbar hatin nasîn, hewarê dike, 
"alîkariyê bidin kurê min yê ciwan - tikayê 
dikim hevkariya min bikin". 

Ev du mêre Melik Benî Temîm, 30 salî 
û Qasim Selamet, 42 salî, xelkê 
Parêzgeha Xozistanê li Başûra Rojavayê 
îranê ne. Di welatekê de ku ji aliyê Farsan 
ve birêve diçe, ew Ereb in û bi vê çendê 
tên gunehbarkirin ku bi piştgiriya çend 
girûpên Ereb ku wekî welatiyên pile du tên 
mêzekirin, hewl û bizavê ji bo cudabûnê 
didin. îran dixwaze bibe rêberê cîhana 
îslamê û bandora xwe li ser Erebên Şîî ên 
Endonîzyayê û Sûriyayê zêdetir bike. Bi 
piştevanî ji Hizbulaha Lubnanê û 
dijberîkirina Rojava heya radeyekê 
berbipêşde çûye. 

Lê di hundir de, îranê pir hewl daye, 
humonojekirina xelkê bi pênaseyeke tak 
neteweyî pêk bîne, bi ji holê rakirina 
cudahiyên etnîkî wekî ziman ku eva bi xwe 
derdixe holê ku humonojkirin di bingeh de 
şaş û çewt e. Vê siyasete li ser Ereban bêtir 
reng vedaye. 

Mistefa Elyad, pisporeke kar û barê 
îranê li Qahireyê dibêje: "Di navbera îran û 
welatên^Erebî de û her wiha ev Erebên ku li 
Başûrê îranê niştecih in, arîşe û pirsgirêk 
heye". 

îran welatek pirneteweyî ye, bêtir ji 
nîviya nifûsa 70 milyon kesî ya îranê Fars 
in û nêzîkî 30 ji sedê Ereb in. Ji bilî vê 
çendê jî çend neteweyên din weke Azerî, 
Kurd, Turkmen, Belûç û Lor tê de dijîn. Di 
vê dawiyê de îran tevî dijberiyeke xurt ya 
hinekji neteweyan, bo mînak Azeriyan 
berbirû bûye ku çendîn xwenîşandanên 
mezin ji bo otonomî û azadiya kulturî 
lidarxistin. 

Desthilatdarên îranê dibêjin ku li 
herêmên Erebî de, girûpên cudahîxwaz di 
sala borî de bûne sebebê tund û tûjiyê û 
rêzoke teqînên terorîstî encam dan ku bûne 
sedema kuştin û birîndarbûna xelkeke zaf. 
Benî Temîm û Selamet bi beşdarîkirin di 
van êrîşane de hatine sûçbarkirin û girtin. 

Lê ji bo malbatên van du kesane axavtin û 
gotin tenê derheq wan buxtanên ku ev ji 
ber van hatine binçavkirin, ne bi cî ye, 


Nivîskar: "Michael SlackmarT 

malbatên wan kiryarên terorîstî di bêhêvîtî û nebûna hêviya vê yekê ku ji vê xizanî û 
belengaziyê serbest bibin ku bi sedema cudahîdananên ku ji aliyê piraniyê vê bi ser van de 
hatiye selimandin, dibînin. Eva rastiyek e, desthilatdarên îranê gelek bizav û cehd kirine ku 
van razî bikin, lê ne karîne. 

Emad Baqî, pêşengeke olî ku niha Berpirsyarê Rêxistina Berevanî ji Mafê Girtiyan e û 
navenda vê li Tehranê ye, dibêje: "Komara Îslamî her bi vî awayî ku Amerîka tevî Elqaîdeyê 
tevdigere, dê rastî pirsgirêkên terorîzma hundirîn bibe". 

Ew dibêje merema wî eva ye ku her du hikûmetên han li cihên bikaranîna rêbazên 
aqilmendane, ji hêz û qawetê mifahê werdigirin. Malbatên wan dibêjin: BenîTemîm û 
Selamet di roja ll'ê Marsê de tevî 15 mêr û du jinên din hatine girtin, vekolîna şeş kesan 
hate sekinandin, di halekê de ewên din hatin gunehbarkirin û cezayê mirinê bi ser wan de 
hate sepandin. 

Tirs û bêhêvîtî bûye sedema vê çendê ku bêtir ji 150 kes ji endamên malbat û hevalên 
wan bihêne Tehranê, heya ji desthilatdaran bixwazin cezaya kuştina wan hilbiweşînin. 

Gava yekemîn a wan hevdîtin tevî birêz Baqî bû. Yeqûb Benî Temîm, birayê mezin ê Melik 
Benî Temîm, di destpêka gotinên xwe bi rêzdar Baqî re, dibêje: "cezayê mirinê bi ser wan 
de hatiye sepandin, çunkî wan îtiraf kiriye, îtirafa wan di bin îşkenceyê de bûye, wan çi 
nekiriye". 

Baqî ku çend rojan bi guhdan li şikayeta kes û kerên girtiyan borand, pirs kir ku gelo di 
rastî de wan tevî rêxistinan han têkilî heye ku li navenda parêzgeha Xozistanê, Ehwazê 
bombe danîn? Birayê Benî Temîm serê xwe daxist û got: "Em nizanin". 

Piştre birêz Baqî, wekî evê ku berê bersiv zanîbe ku ew kes endamên vê girûpê bin, 
dibêje: "Dewlet dikare wan bi cezayê girtîxaneyê mehkûm bike. Em tenê dixwazin îdamê 
bidin rawestandin". 


Desthilatdarên Tehranê tekezê dikin ku tu ferq û cudahîdahiyek di navbera Ereban û 
kêmaniyên din yên îranê de dananên. Bo mînak basa wê Erebiya kilasîk dikin ku di 
xwendingehan de tê gotin, ew dibêjin Serokê welat, Ayetulah Elî Xameneyî bi xwe Azerî ye. 

îran hikûmetên Rojava bi piştgiriya pere û hevkarîkirin bi girûpên berpirs ên tund û 
tûjiya Ehwazê gunehbar dike. Renge ji xwe ve be, lê balyozeke Ewropayî ku li Tehranê ye, 
got: "Li gor raporeke dezgeheke nûçevaniyê ya welatê wî, ev rastiye der dikeve ku Rojava 
aliyê kêm piştevaniyê li yek ji wan girûpên cudahîxwaz dike". 

Lê eva ku her wiha daxwaza îraniyan e, eva ye ku dixwazin bal û giringiyeke bêtir bi 
rewşa kulturî, siyasî û civakî ya pareke zaf ji girûpên etnîkî bihê dan, bo nimûne Ereban. 
Birêz Baqî, dibêje: "Ez li ser vê baweriyê me ku li cihê vê yekê ku buxtana terorîstbûnê ji 

xelkê bidin, divêt em hewl bidin ji sedemên 
wê têbigihîjin". 

Xozistan cihek e ku dijberîkirina wê dibe 
sedema kerb û turebûnê. Ev herême li ser 
çavkaniyên nift (petrolê)ê hilketî ye, di 
halekê de rûniştvanên Ereb piranî xizan û 
belengaz in. Di heman hal de piraniya 
Ereban vê yekê rexne dikin ku sermaye û 
heyîna welatê wan ji bo avadankirina 
Lubnanê tê terxankirin. 

Rojnameya Pan Erebî ya 
Asharqalawsat ku li Lubnanê derdikeve, 
di vê dawiyê de raporak derheq Xozistanê 
nivîsandiye ku akinciyên vê deverê li dijî 
hikûmetê û Hizbulaha Lubnanê dirûşm 
nivîsandine û daxwaz kirine li cihê 
maytêkirin di kar û barên hundir yê 
Lubnanê, welatê wan bihê çêkirin. 

Hinek ji gazinde û lomeyên malbatên 
mehkûmbûyan, balkêş in. Semîre, hevjîna 
Selamet got: "bi baldan bi vê çendê ku 
Xozistan li nêzîk tixûbê îraqê hilketî ye, me 
êş û elemên zaf di dema şerê tevî vî welatî 
kişandine, ewa ku derheq me dikin, 
bêedaletî ye. Me çi xirabiyek nekiriye. 
Xwedê dizane ku me tu xirabiyek nekiriye". 

Birêz Baqî nikare ji hinek rênîşandanan 
bêtir tişteke din ji bo wan bike. Lê ev 
nûnerên desthilatdaran e û pira navbera 
lêqewimiyên Ehwazê û rayedarên Tehranê 
ye. Semîre, bi tûreyî ve dibêje: "Pirsgirêka 
me tenê ne aborî ye, belkî kulturî ye, ew 
awayê liberkirina kincên me bi guneh 
dizanin". Merema vê ji peyva wan, cîranê 
Fars yê wan in. 

Gazinde, girîn, seh bi cudahiyan di nava 
odeyan de tê dîtin, çaxekê zarokek ji 
kesekê guhdarî dike, bavê wê/î hatiye 
darvekirin, çavê wê/î tijî ji hêsir û rondik 
dibe, yan bi sedema Erebbûna wan, kar ji 
bo malbatên wan dest nakeve, demekê 
malbatên wan diçin, Baqî bi parêzê ve li 
hemberî hevderdkeran re dibêje: 

"Terorîstan fîlmeke vîdeoyî ji teqînan girtiye 
ku ketiye destê desthilatdaran". 

Elbelad dibêje: "Eva bi ronî û zelalî 
derketiye holê ku gelek hêsan e tevî 
biyaniyan hevrêtî bihrê kirin heya xelkê 
navxwe, her demekê îranê daxwaz ji 
Erebên derveyî sînoran kiribe, karî ye^ 
dijminayetiyeke giştî li dijî Amerîka û Îsraîlê 
bixe rê". 

Lê demekê ji bo nifûsa Ereb ya xwe ev 
base tê rojevê, berpirsyariya yekem 
peydakirina erzaq û xwarinê, kar û cihê 
veheviyanê hewce ye. Eva her ew tişte ye 
ku malbata du tawanbaran bas jê dikin, 
çima rexneya wan ji derkirina vî cezayî yê 
bûye sedema rêxistinekê bo xuyakirina 
bêhêvîtiya wan? 

Yeqûb BenîTemîm, dibêje: "Min 9 bira 
û xûşkek hene, di nava hemûyan de tenê vî 
birayê min ku hatiye girtin, kar dikir. 
Sedema vê yekê çi ye? Tenê ji ber vê 
çendê ye ku em Ereb in". 

3 : Rojnameya "New York Times"ê 
hatiye wergirtin 

Werger bi Kurmancî: Azad 


Gerek Kurt Di Dîrokê De ... 


Amadekar: Nûredîn Sofîzade 

01.10.1908: Şêx Selam Barzanî şoreşeke mezin li dijî Osmaniyan dest pê kir. 

Osmaniyan ku seh bi hêz û xurtbûna wê şoreşa mezin kirin, li rêya Waliyê Mûsilê ve 
daxwaza gotûbêjê tevî Şêx Selam Barzanî kirin. Şêx daxwaziya azadiya axa Kurdistanê û 
xwendin û nivîsandin bi zimanê Kurdî kir. Li aqibetê Şêx Selam bi destê îxanetê bi Osmaniyan 
hate teslîmkirin û sêdaredanê. 

02.10.1979: Pêkhatina Komîteya "Zagros"ê ya PDK îranê li serûbenda xurtbûna 
serhildana gelên îranê li dijî rejîma Pehlewî, Komîteya Navendî a Partiya Demokrat a 
Kurdistana Iranê li Bexdayê biryar da li ser navê Komîteya "Zagros" endamên rêberiya 
partiyê vegerine hundirê welat bona rêxistina xelkê. Eva bû ku Dr. Qasimlo û çend endamên 
din yên rêberiyê çûn û di bajarên Tehran, Urmiye, Mehabad, Şino, Bokan, Seqiz, Sine de 
heta serkevtina şoreşê dest bi karê nepenî kirin. 

2-10-1981: Elî Xameneyî bû Serok Komarê îranê. 

2- 10-1982: Bi hegera teqîna bombeyekê li Tehranê, 60 kes hatin kuştin û 700 kes jî 
birîndar bûn. 

3- 10-1932: Dewleta îraqê bû endamê Rêxistina Neteweyan ku piştî wê demê ew 
rêxstine bû Rêxistina Neteweyên Yekbûyî. 

4- 10-1949: Binkeya dayîm ya Rêxistina Neteweyên Yekbûyî li bajarê Niyoyorkê vebû. 

4-10-1963: Li Afrîqayê welatê "Gambiya" serxwebûna xwe ragihand. 

4- 10-1978: Pap Jan Pulê Yekem, rêberê olî yê Katolîkên cîhanê koça dawiyê kir. 

5- 10-1942: Leşkerên Almana Nazî piştî wê ku parek ji axa Soviyetê girt, pitir ji 10 
hezar kes ji Cihuyan li wir qir kir. 

5- 10-1986: Hêzên rejîma Komara Îslamî cihê vehewiyana Pêşmergeyên PDK îranê di 
nav rezê Hacîava ku ketiye 500 metriya rêya Bokan - Miyanduavê dorpêç kir û da ber 
guleyan. Mixabin 8 Pêşmerge ku navên wan li jêr de hatiye, şehîd bûn: 

1- Mihemed Xorşîdî, 2- Silêman Aramiş, 3- Sidîq Ehmedî, 4- Mihemed Rehîmî, 5 - Qasim 
Feyzî, 6- Hemze Iftixarî, 7- Rehman Mameş, 8- Mihemed Çopanzade. 

6- 10-1944: Leşkerên Soviyetê welatên Çekoslovaya û Mecaristanê girtin û leşkerê 
Almanan li wir der xist. 

06-10-1967: Şehîdbûna Çegwara Şoreşvanê mezin ê Amerîkaya Latîn. 

06.10.1989: Li şereke giran di navbera hêzên Komra Îslamî û Pêşmergeyên PDK îranê 
de li gundê Diza Mirgewer 6 Pêşmerge ku navê wan li jêr de hatiye şehîdbûn: 1- Bayezîd 
Bayezîdî 2- Silêman Ihsanî 3- Bayezîd Remezanî 4- Cefer Şehsewar 5- Mihemed Esrisî 6- 
Seîd Serayî. 

06.10.1978: Dewleta îraqê bi sûça tevdaniyê, Xomeynî li wî welatî der xist. 

06.10.1958: Mele Mistefa Barzanî piştî 13 salan mana li Rûsiyayê, hate Kurdistanê. 
Hêjayî gotinê ye ku Barzanî tevî 500 siwarên xwe piştî hiloşandina Komara Kurdistanê di sala 
1947'an de çû bo Rûsiyayê. 

06.10.1993: Piştî rizgarbûna Kurdistana îraqê ji destê rejîma "Bees"'ê, termê Mela 
Mistefa Barzanî û kurê wî Idrîs Barzanî li gundê "Helec" a ser bi devera Mirgewer a Urmiyê ji 
bo Kurdistana azad li devera Barzan hate vegerandin. 

07.10.1985: Teha Heqteleb, Şêwirmendê Komîteya Navendî a PDK îranê li girtîxaneya 
"Êvîn"'ê de hate tîrbarankirin. 

08.10: Roja Cîhanî a dijîîdamê 

08.10.1940: Li dirêjiya şerê duyem ê cîhanî, leşkerê Almaniya êrîş kire ser "Romanî" û 
dagîrkir. 

08.10.1962: Cezayir bû endamê Rêxistina Neteweyên Yekbûyî. 

09.10: Roja Cîhanî a Poste û Gehandinê. 

09.10.1956: Şêx Mehmûd, koça dawiyê kir. 

10.10.1922: Yekemîn Wezareta Kurdî bi serokatiya Şêx Ebdulqadir di Hikûmeta 
Paşayetiya Kurdistanê de hate damezrandin. 

10.10.1988: Ehmed Kohgerd, fermandarê hêza "Beyan" di şerekê de tevî hêzên 
Komara Îslamî hate şehîdkirin. 

10.10.2005: Mesûd Barzanî wek yekemîn kesê Fermî yê Kurd û Serokê Welatekê ji 
aliyê Cor Buş, Serok Komarê Amerîkayê ve li koşka Sipî hate pêşwazîkirin. 

11.10.1993: Osman Sebrî, kesayetiyê navdar, zimanzan û nivîskarê Kurd koça dawiyê 
kir. 

12.10.1492: Peydakirina Parzemîna Amerîka. 

12.10.1813: îmzekirina peymana Gulistanê di navbera îranê û Rûsiyayê de. 

13.10.1927: Bi ger ketina yekemîn çala niftê(petrolê) li Kerkûkê. 

14.10.1953: Destpêbûna şerê "Kerîmê" di navbera Rûsiyê - Turkiye - Birîtaniya û 
Firansayê de 

14.10.1988: Yekemîn Konferansa Navneteweyî li ser pirsa Kurd, li jêr navê nasname 
û çand li Parîsa paytextê Fransayê de hate lidarxistin. Ew konferanse bi hegera xebata zaf a 
Dr. Qasimlo û nasandina Kurdan bi cîhanê ji aliyê wî ve bû. 

15.10.1909: Kovara "Meşrotiyet" li Parîsê hate çap û belavkirin. 

CIVAKÎ 


Carnameya Pêşgîrî Ji Tund Û Tûjî Li Dijî Jinan 

Beşa 3 û dawî 



ehd bikin ji bo garantîkirina rewşa 
jiyana jinên ku rastî tund û tûjiyê 
hatine, heke hewce be zarokên 
wan ji alîkariyên taybetî weke 


hêzpêdan, hevkarî di serperestî û 
zêrevaniya bi ser zarok û jiyana wan de, 
dermankirin, şêwirmendî û ravêjkarî, 
xizmetên saxlemiyê û civakî behremend 
bin. Navend û bername û rêxistinên 
alîkarker divêt gavên hewce ji bo xurt û 
jordebirina tenahî û hêz û şiyanbexşîna 
cendekî û hundir ya wan hilbigirin. 

- Li xizîneya (bodce) welat, bi qasê 
hewce ji bo xebatên têkildar bi nehêlana 
tund û tûjiyê terxan bikin. 

- Divêt ji bo fêrikirin û elimandina hêzên 
ewlekariyê û berpirsên dewletî yên 
berpirsiyar di cîbicîkirina siyasetên taybet bi 
pêşgîriyê, lêkolîn û cezadan ji bo tund û tûjî 
li dijî jinan, gavên micid û pêwîst hilbigirin 
ku ev kesane li hemberî hewcehiyên jinan 



berpirsiyar bin. 

- Divêt gavên hewce bi taybetî di warê 
hînkirin û perwerdehiyê de, werin avêtin ku 
sembolên civakî û kulturî yên liv û riftarên 
jin û mêran bihê guhartin û cudahîdanan û 
riftarên edetpêkirî û her terze riftarên ku li 
ser bingeha bindestî yan jî serbestiya 
zayendekê ye û çarçoveya riftarên jin û 
mêran pêk tîne, ji nav bibin. 

- Divêt lêkolîn, komkirina zanyarî û 
serhejmariyan, bi taybet di warê tund û 
tûjiyên malbatî û terzên tund û tûjî li dijî 
jinan belav bikin û teşvîqker bin ji bo lêkolîn 
di warê sedem, naverok û kakil, qasa micid 
bûn, encama tund û tûjiyê li dijî jinan û 
rade û qasê bandora gavên bi merema 
pêşgîrîkirin ji tund û tûjiyê û her wiha 
qerebûkirina ziyan û xisara tund û tûjiyê li 
dijî jinan, ev serhejmarî û zanyariyane divêt 


li ber destê hemû kesekê be. 

- Divêt gavên pêwîst bi merema nehêlana 
tund û tûjiyê nemaze di pêwendî tevî wan jinan 
ku li hemberî tund û tûjiyê bê teqet in, bihê 
hilgirtin. 

- Di wan raporan de ku derbarê sened û 
belgeyên mafê mirovan ku bi Rêxistina 
Neteweyên Yekbûyî re tên pêşkêşkirin, 
zanyariyên derheq bi tund û tûjî li dijî jinan û 
gavên avêtî bi merema cibicîkirina daxwazên vê 
carnameyê, werin berçavgirtin. 

- Divêt ji bo danîna pilana karî bi merema 
cîbicî bûna bingehên vê daxuyaniyê bin. 

- Divêt alîkariya çalakî û tekoşîna bizav û 
rêxistinên navdewletî bikin û di asta xwecihî, 
neteweyî û herêmî (nawçeyî) de hevkariya wan 
bikin. 

- Divêt rêxistinên herêmî yên navdewletî ku 
tê de endam in, hay bidin ku heke ji wan re çê 
be, ji nav birina tund û tûjî li dijî jinan di 
pirograma xwe de bicî bikin. 

Madeya 5: 

- Organ û bîroyên Rêxistina Neteweyên 
Yekbûyî divêt bi qasê ku di şiyana wan de 
hebe, alîkariya nasandin û bidestveanîna wan 
maf û bingehan bidin ku di vê carnameyê de 
hatine. Bo mînak divêt: 

- Hevkariyê tevî geşekirina alîkariyên 
nawçeyî û navneteweyî bikin ku armanca wan 
pênasekirina stiratêjiyên herêmî ji bo xebat li 
dijî tund û tûjiyê, guhastina tecrûbeyan û 
pirogrameyên aborî yên taybet bo ji holê 
rakirina tund û tûjiyê li dijî jinan e. 

- Divêt hayderê wan civîn û semînaran bin 
ku merema wan pêkanîn û geşandina 
zanyariyên navbera hemû takekesan hemberî 
pirsa ji navbirina tund û tûjiyê li dijî jinan e. 

- Alîkariya geşandina hevaheng û hevpariya 
navbera sazî û navendên taybet bi mafê 
mirovan yên ser bi Rêxistina Neteweyên 
Yekbûyî bikin hetanî ku pirsa tund û tûjî li dijî 
jinan bi awayekî bibandor bikeve ber bal û 
rayan. 

- Di wan şiroveyên ku ji bo sazî û navendên 
ser bi Rêxistina Neteweyên Yekbûyî derheq 
pirsgirêk û berçaviyên civakî amade dikin, 
weke: raporên dewreyî yên derheq rewşa civakî 
ya cîhanê, nirxandina meyl û elaqeyan di tund 

û tûjî li dijî jinan bicî bikin. 

- Rêzbendiya pilankarî yan namîlkeyên 
rênûmayîkirinê ên derheq bi tund û tûjî li dijî 
jinan, belav bikin û ev gavên ku di vê 
carnameyê de îşare pê hate kirin, bicih bikin. 

- Heke çê be pirsa ji holê rakirina tund û 
tûjiyê li dijî jinan, di cîbicî kirina berpirsiyariyên 
xwe di birêvebirina belgenameyên taybet ên 
mafên mirovan de girê bidin. 

Madeya 6 

- Tu tiştek di vê carnameyê de nabe tu yek 
ji madeyên yasayî yên welatekê yan lihevhatin 
û peymaneke civakî yan her belgenameyeke 
din ku di welatekê tê cîbicî kirin û ji bo 
nehêlana tund û tûjiyê li dijîjinan rontir û 
berfirehtir in, bixe bin bandora xwe. 

Werger ji Farsî: Meryem 

Jêder: Malpera "iran-emrooz" 


Otîkirina Memikê 
Keçan Di Kamrûnê 

Piraniya 
civakên 
paşdemayî 
berpirsiyariya 
têkiliyên 
"sex"ê dixin 
stûyê jinan û 
keçan û li ser 
vê baweriyê 
ne ku jin bi 
sedema 
xweşik û ser 
û beriya 
endamên 
laşê wan, 


bala mêran dikişîne aliyê xwe. 

Civakên bi vî awayî li ser vê 
baweriyê ne ku jin divêt karekê bikin ku 
bala mêran ji bo aliyê xwe nekişîne. Jin 
di wan civakane de divêt ji bo parastina 
heya û şerefa xwe, xwe bipêçivîne û û 
herwiha cendekê wan xuya nebe. 

Di welatê Kamrûnê û hinek welatên 
Afrîqayê de ji bo ku jin bala mêran ber 
bi aliyê xwe nekişînin, kareke kirêt, hov 
û nemirovane derheq bi jinan dikin, ev jî 
otîkirina sing (memik)ê jin û keçan e. Di 
welatê Kamrûnê de bona vê çendê ku 
keçên genc û tazegihîştî bala mêran ji 
bo aliyê xwe ranekêşin, ji aliyê dayîk û 
bavê wan memikê wan tên otîkirin da 
ku tu hest û hezeke rakêşana zayendî 
nebin, çimkî ev dibêjin ku geşekirin û 
mezinbûna memikê keçan nîşaneya 
serhildana hesta zayendî ye û ji bo vê 
ku keç tûşî karê nebaş nabin, divêt 
memikê wan bihên otîkirin. 

Li gor rapora nûçegihanê "BBC"yê, 
otîkirin di Kamrûnê yê bûye deb û edet 
û 26 ji sedê ya keçên Kamrûnê ku 
temenê wan digihîje balixbûnê, ji aliyê 
dayîk û bavan memikê wan tên otîkirin 
ku niha zêdetir ji 4 milyon kaçên 
Kamrûnê mamikê wan hatiye otîkirin. 

Ev kare zêdetir bi destê dayîkan tê 
encam dan, herçiqas ku ev kiryare ji 
aliyê dewleta Kamrûnê hatiye 
qedexekirin, lê xelkê wî welatî vê 
biryarê cîbicî nakin û li ser vî karê xwe 
berdewam in. 

Welatê Kamrûnê biryara sezadana 3 
sal girtinê ji bo van kesan daye ku vî 
karî dikin. 

Lêkolînan daye xuyakirin ku ev kare 
nabe sedema kêmbûna eleqe û heza 
"sex"ê û zaf car jî dibe sedema 
zêdebûna vê. 

Ya balkêştir eva ye ku pir caran keç 
ji bo vê ku ji xwendin û pêkanîna jiyana 
hevbeş paşde nemînin, razî dibin ku 
dayîkên van bi vî awayê nemirovane 
memikê wan otî bikin. 

Jêder: "BBC" 



Singê min Otî kirin, 
min niha jî êş her heye 











CIVAKÎ 


£¥ 

Bangewaziya Ayrînxan, Sekretera 
Giştî Ya Rêxistina Efûya 
Navneteweyî Ji Bo Rakirina 
Kevirbaranê Li îranê 

Ayrînxan, Sekretera 
Giştî ya Rêxistina Efûya 
Navneteweyî, ji hikûmeta 
îranê xwast, cezaya 
kevirbaranê ji holê rake. 

Sekretera Giştî ya 
Rêxistina Efûya 
Navneteweyî, bi hinceta 
Roja Ghanî ya 
Qedexekirina îdamê da 

xuyakirin û got: "Ez bi kûrahiya dilê xwe tevî wan kesane me ku di 
îranê de bi wêrekiyek zaf û bi xebatên pir mezin, ji bo dawî anîn bi 
cezaya îdamê bi terzê kevirbarankirinê xebatê dikin". 

Gelek bixof e ku serbarê bi dawî anîna vê curê kuştinê ku ji aliyê 
Serokê Dezgeha Dadê di sala 2002'an de biryara wê hatibû girtin, hin 
rayedar û karbidestên rejîma Komara Îslamî ji bo berdewamkirina 
(domandina) vê kiryara nemirovane cehd û xebat kirine. 

îdam bi rêya kevirbaranê kareke kirêt û hovane ye, ev cezaye ku 
tenê ji bo zêdekirina êş û azara goriyan tê bikar anîn û tund û tûjiya 
zatî ya îdamê du hember dike. 

Kevirbarankirin divêt bihê hilgirtin û ez ji îranê dixwazim ku bi lez 
vî karî bike. 



275 Milyon Zarok Di Cîhanê De Li 
Ber Şopa Tund Û Tûjiyê Ne 


Rapora herî nû ya "UNICFE"ê ku di weşanên welatê Otrîşê de hatiye 
belavkirin, dide xuyakirin ku 275 milyon zarok di cîhanê de li ber şopa tund 
û tûjiya malbatî ne. 

Di vê raporê de hatiye ku: "lêdan û kutana zarokan hertim weke 
pirsgirêkeke nepenî di hemû welatan de tê xuyakirin û di salê de 83 hezar 
zarok, li malbatên xwe de tên lêdan û êşandin". 

Li gor vê raporê tund û tûjî dijî zarokan di malbatê de dibe sedema 
pirsgirêkên ruhî, xwandinê û pêwendiyên civakî. 

"UNISFE" ji hemû dewletan dixwaze ku tundî û dijwariyên ku li dijî 
zarokan di malbatan de tê meşandin, şirove bikin û yasayên jêhatî bi dijî 
lêdana zarokan di welatên xwe de pesend bikin. 

Jêder: "IRNA" 


Pêşgîrtin Ji Pişikdariya Jinekê Di 
Pêşbirkêyên Raliyê 

Rojnameya "Guardian" 
çapa Londonê, roja çarşem, 

4'ê Oktobera 2006'an, derheq 
berlêgirtin ji jinekê dç 
pêşbirkêyên Raliyê li îranê de 
belav kir. 

Li gor ragihandina vê 
rojnameyê, Lale Sadiq, ya 29 
salî ku ji bo pişikdarîkirin di 
pêşbirkêyên Raliyê di 
yarîgeha Azadî ya Tehranê, 

ber bi aliyê tirombêla xwe diçû, rastî berlêgirtina Memûrên Herasetê 
hat û jê re hate gotin: "Te mafê beşdarîkirin di pêşbirkêyê de tune ye". 

Hêjayî gotinê ye ku ev jine du salan berî niha bibû şampiyona 
pêşbirkêyên Raliyê. 

Jêder: "BBC" 



Xelata Netirsî Di 


Rojnamevaniyê De Pêşkêşî 3 
Jinan Hate Kirin 


Rêxistina Navneteweyî ya 
Nûçegihanên Jin, xelata 
cesûrî û netirsî di 
rojnamevaniyê de ya sala 
2006'an, pêşkêşî "Cîl Karol", 
"May Çîdyak" û "Gao Yû" kir û 
xelata taybetî ya rêzgirtin ji 
xebatên pisporane bi navê 
bidestxistiyên jiyanê 
pêşkêşî "Êlêna Ponyatofska 
Amûr" kir. 

Ev xelatane di rê û 



Jill Carroll 


resmekê de li 24'ê Oktoberê li bajarê "New York"ê û herwiha di 
2'ê Novambera 2006'an de li bajarê Losancelesê dê bihên 
pêşkêşkirin. Xelata cesûrî û netirsiyê di rojnamevaniyê de ji 
sala 1990'an bi van jinan tê pêşkêşkirin ku di rewşên xirab û bi 
tirs de xebata xwe didomînin. 

Xelata bidestxistiyên jiyanê bi wan nûçegihanan tê 
pêşkêşkirin ku bi xebata xwe rêyê ji bo nifşa jinên pêşerojê 
hêsan û vekirî dikin. Yên ku xelata îsal birin ev in: 

Cîl Karol, nûçegihana 28 salî ya rojnameya "Christion 
Science Monitor"ê ye ku di 7'ê Janviya 2005'an li îraqê tevî 
ajotkar û wergêrê xwe hat revandin, lê li 30'ê meha Marsê 
serbest hate berdan û dîsan çû bû Amerîkayê. 

May Cîdiyak, 43 salî ye û nûçegihana kanaleke televîzyonî 
ya Lubnanê ye. Piştî teqîna bombekê ku di bin maseya wê hatibû 
danan, dest û pêyê xwe yê çepê ji dest dan, lê dîsan xebata xwe 
didomîne. 

Gao Yû, nûçegihana 62 salî ya aborî û siyasî ya dîwarê Çînî 
ye ku di sala 1993'an de bi sûça kifşkirina sir û razên dewletî bi 
cezayê girtîxaneyê hate mehkûmkirin û di meha Marsa 1999'an 
de serbest hate berdan. 

Êlêna Ponyatofska Amror, nûçegihana 74 salî ya Firansî 
ye ku nivîskara roman, kurteçîrok û gotarên cur bi cur e ku 
berhemên wê bi zimanên cuda cuda hatine wergerandin. Ev jine 
di heyamê şerê cîhanî yê duyem de sefera Mekzîkayê kir. Ev yek 
ji avakerên "arşîva fîlma neteweyî" ye û yek ji rojnamevanên 
navdar ya Mekzîkî ye. Di sala 1979'an de dest bi belavkirina 
Kovara Femînîstî ya "FM"ê kir. Di sala 1979'an de yekemîn jin bû 
ku xelata jornalîzma neteweyî ya Mekzîkayê wergirt. 
Berhema wê ya herî bi nav û deng qirkirin li Mezîkê ye. 

Jêder: "Shahrzad News" 


Rêxistina Cîhanî Ya Saxlemiyê 
Derheq Zêdebûan Tund Û Tûjiyê 
Di Malbatan De Hişyarî Da 

Rapora Rêxistina Cîhanî ya Saxlemiyê dide xuyakirin ku 
zêdetirîn tund û tûjî li ser jinan ji aliyê mêrê van tê kirin û 
tund û tûjî di herêmên gundan de zêdetir e. Li gor 
nûçevaniya "Roeuters"ê ji Londonê, vê Rêxistinê asta tund 
û tûjiyê bi dijî 24 hezar jinan di malbatên Asiyayî, Afrîqayî, 
Amerîkaya Başûr û Ewropayê de nirxandiye. Nirxandina han 
dide xuyakirin ku hevjînê jinan zêdetir ji her kesekê di 
meşandina tund û tûjiyê de rolê dilîzin. Bêtir ji 1 ji 4'ê ya 
jinan ku di van 13 herêmane de rewşa wan hatiye 
nirxandin, aliyê kêm carekê tund û tûjiya mêrên xwe di 
jiyana xwe de ceribandine. 

Hêjayê gotinê ye ku di vê nirxandinê de jinên 
Bengiladeş, Berazîl, Etyopiya, Japon, Nomîbya, Perû, 
Samova, Serbistan, Montînegro, Tayland û Tanzanîkayê 
ketine ber nirxandinê. 

Jêder: www.irwomen.com 

ÇAND Û HUNER 


Ceferqulî Zengene Helbestvanê Kurdistana Xerîb 


H eke em binihêrne dîroka neteweya 
Kurd, em dibînin ku hertim di 
dirêjahiya dîrokê de serbarê 
parvekirina welatê me Kurdistanê û 
herwisa êrîşa hovane a desthilatdarên zal bi ser 
Kurdistanê de bona tepeseriya hawara 
azadîxwaziya vê netewê, desthilatdaran ji 
bombeya kîmyayî û komkujî û jînosaydê mifah 
wergirtine û ev tepeseriya hovane tenê taybet 
bi vî serdemî nine. 

Heke di rabihurî de çekên kîmyayî tune bûn, 
dujminên me ji rêyên din ve dixwastin 
neteweya Kurd ji nav bibin ku mînaka berçav ya 
vê dûrxistina bi kom a sedan malbatên Kurd di 
serdemê desthilatdariya Sefewiyan, Efşariyan û 
Qacariyan bo Xurasanê ye ku xwastine bi vî 
awayî nasnameya neteweyî a Kurdan bimirînin 
û ji nav bibin. Niha piştî derbasbûna pitir ji 500 
salan bi ser yekemîn koçberkirina wan bo 
Xurasanê, em dibînin nifûsa Kurdan di vê 
herêmê de gihîştiye 2 milyon kesî ku ne tenê 
nasnameya xwe a netewî ji bîr nekirine, belkû bi 
avakirina rojname, belavok û sazî û girûpên 
stiran, muzîk û folklora Kurdî bi dil û can ji 
nasnameya xwe berevanî kirine û heta 
peyivînên wan jî bi zimanê Kurdî ê 500 salan 
berî niha ye ku bê şik û guman ji bîrkirina zaf ji 
peyvên Kurdî û têketina peyvên biyanî di nava 
zimanê me de encama heman siyaseta 
asîmîlasiyonê ji aliyê Fars, Turk û Ereban ve ye, 
lê bi vî halî jî gelekî ciyê şanaziyê ye ku Kurdên 
Xurasanê karîne van peyvên şîrîn û bedew ên 
Kurdîji siyaseta asîmîlasiyonê biparêzên. 

Bê şik û guman heke em îro rojê gewahyarê 
avakirina dameziravên weke Kirmanc û 
girûpên sitran û muzîkên weke Koma Baran û 
rojnameyeke bi navê Kirmanc di Xurasanê de 
ne, lê şik û guman di vê yekê de nîne ku di vê 
rêyê û di dirêjiya van 5 sedsalan de, gelek 
kesan zor û zehmetî dîtine û heta di rêya 
îsbatkirina nasnameya Kurdbûna xwe û 
parastina ziman û çanda xwe de canê xwe gorî 
kirine, lê navê van hatiye ji bîrkirin. Di vê 
navberê de û di nava van Yusufên dûrketî ji 
Kenanê, zana û helbestvanên navdar hebûne ku 
nevê Ceferquliyê Zengene mîna stêrkeke 
ronahî nava gişt van zana û helbestvanan bi 
şewqa xwe dixemilîne û diçilvilîne. 

Ceferqulî ku renge heya îro rojê jî kêm kesî 
navê wî anî be lê bi cehd û tekoşîna kesên 
xebatkar û mandînenas weke Kelîmulahê 
Tewehudî ji vê bênaviyê derketiye û bûye 
sembol û berjenga helbestvan û hozanvanên di 
nava Kurdên Bakûra Xurasanê de. Lê pirs eva 
ye ku erê gelo Ceferqulî kî ye û çima heya niha 
di nava piraniya Kurdan de weke serbazeke bê 
nav û nîşan ma ye? A rastî eva ye ku siyaseta 
îstimargeriya desthilatdarên zal bi ser 
Kurdistanê de û her wisa dûr mana Kurdên 
Xurasanê ji hevtuxmên xwe ên din, bixwe bûye 
sebebê bê naviya vî arifê mezin. Ceferqulî 
Zengene bi jiyê dirêj û bikêr yê xwe 
çavkaniyeke mezin ji muzîk û tore û îrfanê ji 
neteweya Kurd, bi taybetî ji Kurdên Xurasanê re 
bi dîharî hêlaye, ku heya niha bi egera jevbelavî 
û windabûna helbestên wî, bi awayeke nivîşkan 
û bê ser û ber hinek ji helbestên wî, yanî 
dilopek ji behra helbestên wî dest me ketine. 
Helbestên Ceferqulî zaf bûne, lê çimkû wî bi 


xwe helbestên xwe nedinivîsandin, belkî kesên 
din ew helbest ji wî guhdarî dikirin û jê re 
dinivîsandin, lewra piraniya helbestên wî yan ji 
nav çûne, yan jî hêja di welatên din de bi 
awayekî bê ser û ber hinek beşên vê mabin. 
Niha tenê dîwaneke îrfanî ji Ceferquliyê 
Zengene bi cî maye, ku ew jî bi cehd û tekoşîna 
zana û nivîskarê Kurd, Kelîmulayê Tewehudî 
hatiye komkirin û ji navçûnê rizgar bûye. 
Ceferqulî serdana piraniya welatên Asyayî û 
Afrîqayî kiriye û bi komkirina zanyarî û 
tecrûbeyan bi geryana xwe û bi tiştên ku bi 
çavê xwe dîtine, gulistanek ji xwe bi cî hêlaye. 
Ew çûye welatên Hindistan, Efxanistan, 
Tacîkistan, Ozbekistan, Turkemenistan, 
Azerbaycan, Qefqaziya, Osmanî, îraq, 

Erebistan, Sûriye û Misrê û li wir gelek helbest 
gotine ku heya niha weke pirtûk negihêştine 
destê tu kesî û heya gelek ji van helbestan jî ji 
nav çûne. Ceferqulî nasyariyeke tewaw bi 
zimanê van welatan re hebû û bi wan zimanan 
helbest jî gotine ku eva bi xwe bûye sebeb da 
ku ew di vî karî de çêtir helbestan bibêje û 
gelek şareza be. Şêweyên gotina helbestên wî 
bi egera taybetmendiyên zimanê Kurdî tevî 
helbestên helbestvanên din ferq û cudahî heye. 
Her wiha xezeliyatên wî tevî xezeliytên 
helbestvanên din di warê kêş ve ferq û cudahî 
heye û şêweyên taybet bi xwe hene. 

Ceferqulî tenê helbestvan, muzîkvan yan jî 
arifek nine, belkî ew mamostayê exlaq jî bûye 
ku bi kiryar û riftarên xwe ên baş, fikirîna baş û 
bi jiyana baş, cangorîtî fêrî dersxwanên xwe 
kiriye û xwe ji karên kirêt ên cîhanê dûr xistiye 
û rû dikire karên menewî. 

Ceferqulî fîlozofek bûye, çimkû di tevaya 
temenê xwe de li pey zanist û tecrûbeyan bûye 
û ji niqteyekê çûye niqteyeke din û ji welatekê 
çûye welateke din û bona bidestveanîna 
zanyariyên zaftir dest bi lêgerîn, taqîkirin û 
geryanê kiriye. Ew bi tevaya wateya peyvê 
zana ye. Çimkû mirov kesekî weke wî nabîne ku 
ji hemû kes û karên xwe dest hilgirtibe û bona 
gihîştin bi meremên xwe temenek di çol û çiya 
û di xerîbiyê de derbas kiribe. 

Heke Mewlewî daxwazkarê Şemsê Tebrîzî 
bû, Ceferqulî li pey dermanê derdê xwe, li pey 
evîna dilê xwe yan li pey "Melwarî" bû. 

Ceferqulî helbestvan, hozanvan, gerîde, 
mamostayê exlaq, arif, şirovekar - Dîroknas û 
muzîkvanekî şareza ye. Piraniya helbestên 
Ceferqulî awayê dîmenî hene û mirov dibne 
nava kûrahiya fikr û xeyala mijara helbestên 
xwe de. Helbestên wî gelek dewlemend û 
watedar in, yanî gişt taybetmendiyên helbestên 
têr û tejî û pir naverok di helbestên wî de hene. 

Ceferqulî mirovekî gelek cesûr û gernas 
bûye û heta di helbestên xwe de tenê 
daxwazek ku ji Xwedê kiriye eva ye ku Xwedê 
wî bikete xwediyê îlm û zanisteke xurt. Wî qet 
daxwaza malê dunyayê ji Xwedê nekiriye û piştî 
mirina wî tenê torbe û tenbûrek ji wî bi cî ma. 
Wî qet li hemberî tu kesî de serê xwe 
neçewandiye. Wî tenê bîr ji zanînê û hunerê 
dikir û rêz jê digirt. Serbarê vana Ceferqulî bi 
çar zimanê Kurdî, Farsî, Turkî û Erebî helbest 
gotine ku di îranê de tenê Ceferqulî ye ku bi 
çar zimanan helbest stirîne. Helbet stirîna 
helbestan bi çar zimanên naskirî ên Rojhilata 


Amadekar: Mecîd Cinîkanlû 
Wergeran: Şehab Xalidî 



Navîn hunera helbestvanê Kurd weke Ehmedê 
Xanî û Melayê cezîrî ye. Erê gelo ev Ceferqulî kî 
ye û çima koçberî çol û çiya û sererdên bîhanî 
bûye? 

Ceferqulî Zengêlanlû ji îleke Kurd bi navê 
Zengene û li malbateke sade a gundî li geliyê 
Emaret li bakûra rojhilata Qûçanê di parêzgeha 
Xurasanê li gundê Gûganê di sala 1320'an a 
Heyvî de di serdemê Fethelî Şahê Qacar de hate 
dinê. Navê bavê wî Mela Reza Qulî bûye. 

Ceferqulî di zarokîniya xwe, bavê xwe ji dest dide 
û apê wî Hecî Elîesxer bi diya wî a bêvejin re 
dizewice û serperestî û perwerdehiya Ceferqulî 
digire stûyê xwe. Elîesxer di 7 saliyê de Ceferqulî 
şande xwendingehê da ku li cem Melayê gund 
mela Berat, dersa Quranê hîn bibe. Lê Ceferqulî 
gelek hez li çûna xwendingehê nedikir, lewra 
naçe xwendingehê. Ceferqulî bedela çûn bo 
xwendingehê, ji kela Gûganê derdikeve û her roj 
diçe nava şeqara çiyayê bakûr a gundê Gûganê û 
li dema nîvro de ku deriyê xwendigehê dihate 
daxistin, ew jî vedigeriya mal û bi vî awayî ew qet 
neçû xwendingehê. Ceferqulî xwe ji xelkê û 
hevtemenên xwe dûr dixist û diçû nava çiyayên 
derdora gund û li wir difikirî heya ku bû 15 salî. 

Di wî çaxî de bi qewlê xelkê Gûganê her çi hate 
serê wî, di geliyê naskirî bi Nalî Çûkan, de hate 
serê wî ku ew gelî dikeve navbera gundê Emarat 
û Behmenganê. Ceferqulî di wî geliyê de ye ku di 
nûciwaniyê de dibe evîndarê rûyê xweşik û 
bedew yê Melwarî, Melwarî di Farsî de tê wateya 
Mirwarîd, ku navê keçên Kurmancan e. Evîna 
Ceferqulî nexuya bû û kesê nedikarî wê bibîne, 
tenê çavên Ceferqulî dikarîn Melwarî bibînin. Wê 
evîna xeyalî, nerastî a Melwarî, Ceferqulî weke 
Mecnûn li heyrana dîtina Leylayê de koçberî çol û 
çiya kir û ew di kûreya şewitîner a eşqê de sor 
sor kir û ji wî arif, helbestvan, muzîkvaneke 
tewaw û gerîdeyeke têgihîştî û hafiz û şirovekerê 
Quranê çêkir, helbestên bi cî mayî ji wî, vê yekê ji 
me re bi tevahî îsbat dike. Ceferqulî piştî vê ku 
dibe evîndarê Melwarî, bi egera vê ku serdana 
sererdên cur bi cur û tayfe û tuxmên cur bi cur 
ên Asiya û Afrîqayê kiribû û nêzîkatî bi wan re 

Dom bo R. 11 









m. 


L i rewşenbîrên civakên paşmayî jî 
dişibe rewşa welatê wan paşmayî. 
Ev civak, tu car ji hêla rewşenbîrên 
xwe ve nayên ronîdarkirin û 

perwerdekirin. berevajî wê, rewşenbîrên 
wan ji hêla dûgela xwe ve têne 
birêvebirin û arastekirin. 

Li welatên paşmayî, berî ku civak 
were şardekirin û perwerdekirin, 
komek/desteyek rewşenbîr ji hêla 
dewletê ve tên tê gihandin û 
perwerdekirin û ew rewşenbîr wekî 
berdevk û parêzerê dewletê têne 
peywirdarkirin. Rewşenbîrên van 
welatan, ji berjewendiyên civakê bêtir di 
berjewendiyên xwe û dewleta ku ew 
wezîfedarkirine de difkirin. Taybetiya 
van rewşenbîran a herî balkêş xwe 
spartina hêz û xêzeke xurt a 
desthilatariyê ye. Tu car li xwe danaynin 
ku nêzîkî civakê bibin û di çareseriya 
pirsgirêkên gel de bifikirin. Wekî tûtiyên 
dewletê ne. Her gav hêzên mîlîtarîst 
diparêzin. Berjewendiyên neteweyî ji xwe 
re dikin hincet û spartek. Hestên civakê 
yên nîjadperest hişyar dikin û mêjiyê gel 
bi hizrên şovenîst dijehirînin. Ji bo wan, 
mirov û civak ewqas ne girîng e; tiştê 
girîng hebûna dewletê û domdariya 
pergala cihêwaz, layedar û otokratîk e. 

Yeksanî û wekheviya civakî li ba wan ne 
tiştekî rast û rewa ye. Bi wijdanê xwe 
naşêwirin; di cuzdana/qewlikê xwe de 
difikirin. Li ber deriyê hêzên serdest û 
zoran nobedarî û dergevaniyê dikin. 
Pênûsa xwe wekî şûrekî xwînî di riya şer 
û şerûdiyê de bi kar tînin. Li gel ku tu 
havil û hewldanên wan ên sûdewar nîn in 
jî, her gav bi serê sermiyan û serwerên 
xwe sond dixun. Ji bo ku di çavê wan 
kevin hezar qulobinikan, didin xwe.. Qet 
qîmetê nadin gel û civakê, belê welatê ku 
ji hêla gel ve hatiye parastin û avakirin 
pîroz û pîrozwer dibînin. Dikarin tevê gel 
û civakê wekî bêbext û xayîn îlan bikin. 

Ji bo ku bikaribin ku ji xwe re stargeh û 
aramgeheke rojane ava bikin, li nik 
hêzên leşkerî cih digirin. Ji ber ku gotin û 
kirinên wan li hev dernakevin, ji hêla 
leşkeran ve jî wekî durû û sextekar têne 
dîtin. Ji bo wê li her derê wekî qijikên beş 
dixuyin. Ji cil û bergên leşkerî pir hez 
dikin. Ji ber ku bi hêz û vîna xwe ewle 
nabin, xwe dispêrin hêza hêzên serdest û 
desthilatdar. 

Ji ber ku hiş û aqilê wan ne yê wan 
e, fikr û ramana wan jî tu car ne ji kîsê 
wan e. Wekî 

kûklayên(pêleystokên) bê vîn û viyan in. 
Nikarin ji cem xwe de tiştekî biafirînin. 
Tiştê ku heye jî diherimînin û heba dikin. 
Ji pirsgirêkên civakê re ker û kor in. Ji 
dengê aştî û azadiyê direvin û guhê xwe 
digirin; belê aliyê din, derheqa karê ku 
ne karê wan be jî devê xwe vedikin. Li 
cihê ku pest, kotek, zor û stembarî hebe, 
radibin reqsê; belê li cihê ku behsa dad, 
maf û mafdariyê tê kirin jî an şiyaniyê 
dikin an jî şînê dikêşin. 

Rewşenbîrên civakên paşmayî yên 
ku xwe dispêrên hêzên zoran, tu car li 
nik gel û civakê cih nagirin. Ew, ji 
leşkeran leşkertir, ji polêsan polêstir, ji 
dozgeran dozgertir in. Ji bo ku hin kesên 
xwedî erk, destê xwe di serê wan bidin û 
bi qerf û tinaz bi wan şa bibin, heft 
qulobînkan didin xwe û xwe di zinaran 
werdikin. Dikarin ji bo berjewendiyên 
xwe yên rojane gel û civakê tune 
bihesibînin. Newêrek û bizdonek in. Bi 
tirs û tevdîr tevdigerin. Ji bo yyê jî êrîşî 
kesên bindest û bêhêz dikin. Êrîşkar in, 
ji bo ku xwe bixin çavê hêz û rayedarên 
demê şelafiya dikin. Bi tengêla şerûd û 
şerxwazan dikevin, bi dengekî bilind 
diqîrin û li defa hawarê didin. Belê li 
hemberî bêdadî û neheqiyê bêhis û 
bêdeng dimînin. 

Rewşa rewşenbîrên ku li nik civak û 
hemwelatiyên xwe cih digirin, qet wisa 
ye. Ew, pêşî xwe perwerde dikin û peyre 
jî arasteyî civaka xwe dibin û mirov û 
hemwelatiyên xwe hişyar û ronîdar 
dikin. Ji bo ku bikaribin xwe ragihînin, 
radeya ronakbîrî û ronîdariyê cehd û 
hewldanên bêhempa dikin. Çimkî pîvang 
û rêbazên ronîdariyê jî dijberî û 
muxalîfbûn bi xwe ye. Belê 
muxalîfbûneke çawa û ji bo çi? 
Muxalîfbûna neqencî, xerabî û neyiniyiyê. 
Dijberî û muxalîfbûna zordestî û 
desthilatdariyê. Dijberî û pozberiya 
çewisandin, tepisandin û fetisandina 
dengê civakê ye. 

Bi kurtayî, rewşenbîrên civakên 
paşmayî tu car xwe ji bo gel tehl nakin û 
serê xwe bi kêşe û arîşeyên civakê re 
naêşînin. Xwe li agirê xweş digirin û 
pariyê xweş dixun. Bi rastî ew ne 
rerwşwnbîr in; tenê navê wan bûye 
rewşenbîr. 

2. Cure axek e - Hebs bi Turkî. 

3. Kar - Ev herêma ku dema xwe Şahê îranê li hember çiyayê Agirî de ji Turkiyê 
wergirt - Bilêvkirina tîpa Y di Kurmancî de. 

4. Reh û rîşeya peyva şûştin+K - Çima bi devoka Hewlêriyan - Ji zeytûnê çê dibe. 

5. Bajarek li Bakûra Kurdistanê - Kaniya (çavkaniya) zêra. 

6. Navê tirombêlekê ye ku Japan çê dike - Berevajî tê wateya Lep. 

7. Navê şîrketeke petrolê a îtaliyayê ye - Heke ev peyva bihê ducarîkirin, tê wateya 
keniyeke hemdê xwe - Genc. 

8. Giriya tund a zarokan ku bibe sebebê bêhn çikbûna wan - Çegwara di kabîneyeke 
wî welatî de wezîrê "Senayii û Meiden"ê bûye - Di bîrkariyê de dibêjne vê hejmarê 
0/14). 

9. Navê bajarekî Iranê ye - Edet di Farsî de. 

10. Kesê ku bêçine digere - Qebîleke Qewmê Mad bû. 

hebû, lewra bi çand û zimanê xelkê wan 
herêman, yanî Kurd, Fars, Turk û Ereban re 
nasyar bû û bi van çar zimanên fermî ên 
herêmê dest bi stirîna helbestan û çêkirina 
miqam û dengê muzîkê kir. Di rastî de eger 
Ceferqulî jî weke Nasir Xusro, Ewliya Çelebî û ... 
sefernameyek ji xwe bi cî hêlaba, bê şik û 
guman heke ji wan dewlementir û pirnaveroktir 
nebaya, kêmtir jî nedibû. Ceferqulî yek ji wan 
kesana ye ku ciyê rûmet û şanaziyê ye bo 
netewa Kurd û nabixeyekî neteweyî ye ku 
hetanî niha ew cura ku hewce ye nehatiye 
naskirin û li ser şûn û warên bi cî mayî ji wî, 
kareke wisa nehatiye kirin. Ku sebebên bingehîn 
ên nenaskirî mana wî evne ne: 

1. Komnekirina helbestên wî û çapnekirina 
wan. 

2. Ceferqulî Kurd bûye, lewra çi yek ji 
hikûmetên Pehlewî û Melayan ku dijî netewa 
Kurd bûne, qet giringiyeke wisa nedane bi 

nivîskar, helbestvan û ... ên Kurd, belkî her tim 
xwastine ku şûn û warên netewî ên neteweya 
Kurd ji nav bibin. 

3. Dûrmana Kurdên Xurasanê ji Kurdistanê 
bi xwe egereke bo bênaviya Ceferqulî. 

4. Fêmnekirina zana, helbestvan û 
nivîskarên Fars ji zanyarî û çanda Ceferqulî bi 
egera çend cureyiya zimanê wî (Kurdî, Farsî, 
Turkî û Erebî). Ceferqulî Zengene navên din jî 
weke Cefer, Ceferquliyê Bêçare, Ceferquliyê 
Endelîb, Ceferquliyê Muxtar, Ceferquliyê Zengî û 
Ceferquliyê Kurd hebûne. 

Ceferqulî ne tenê qet negihîşte evîna xwe, 
belkî tevaya helbestên wî, ji bilî yên ku xelkê ew 
parastin yan jî nivîsandin, ên din bi giştî an ji 
nav çûn, yan jî di memleketên din de weke 
helbestên bê nav û nîşan man. 

Ceferqulî tenê di nava Kurdan de nayê 
hebandin, belkî di nava Turk û Farsên Xurasanê 
de jî tê hebandin û her yek ji van neteweyan, 
hinek helbest ji Ceferqulî bi zimanê xwe hene û 
di piraniya rê û resmên xwe de, Ceferqulî weke 
zanayekî bi bîr tînin û malên xwe bi helbestên 
wî dixemilînin. Lê Ceferqulî li cem Kurdên 
Kurmanc ên Xurasanê ciyekî bilind û hêja heye, 
çimkû Ceferqulî serbarê vê yekê ku helbestvan 
û ciyê şanaziyê ji bo xelkê wê herêmê bûye, 
ziman û toreya Kurdên wê herêmê jî parastiye. 
Ceferqulî helbestvanê destanrêsvan ê Xurasanê 
aqibet li derdora sala 1315'an ya Heyvî de koça 
dawiyê kir, her çend ku tu kesî mirina wî 
nedîtiye, lê li gorî lêkolînên nivîskar û zanayê 
Kurd ê Bakûra Xurasanê, Kelîmulah Tewehudî, 
renge Ceferqulî di derdora sala 1315'an de koça 
dawiyê kiribe û wî çaxî 95 sal temenê wî bûye. 

Bi mirina Ceferqulî, Kurdên Xurasanê yek ji 
kesayetiyên mezin û bênimûne yê xwe ji dest 
dan. Lê îro rojê Kurdên akinciyê Xurasanê weke 
mirovên têniyê avê li du helbestên Ceferqulî ne 
û her salê bi rêvebirina rê û resmekê di Gûganê 
de wî helbestvan û zanayê mezin ê Kurd bi bîr 
tînin. Di rê û resmekê de ku li sala 1384'an a 


Rojî (2005), di Gûganê de bona rêz û 
hurmetgirtina ji yad û bîranîna Ceferqulî bi cehd 
û tekoşîna mamosta û nivîskarê Kurd 
Kelîmulayê Tewehudî pêk hatibû, nêzîk 6000 
xwendekarên Kurd ên bakûra Xurasanê tê de 
beşdarî kirin ku beşdariya wan bi xwe nîşaneya 
vê yekê ye ku Ceferqulî ji aliyê xelkê wê herêmê 
ve pir tê hezkirin. Ceferqulî helbestvanekî 
netewî ê neteweya Kurd e. îro erkê li ser milên 
me ye ku ji bilî Kurdên neteweparêz ên 
Xurasanê, em jî tewayî cehd û tekoşîna xwe bi 
kar bînin, bona nasandina vî helbestvanê netewî 
bi Kurdên seranserî Kurdistanê da ku bi vî awayî 
serbarê xizmeta bi tore û huner û dîroka 
Kurdistanê, me rêz û hurmet ji riha vî navdarê 
Kurd girtibe. 

Çend parçe ji helbestên Ceferqulî Xan 

1: 

Wesfê yarê biwêjim, ez li dur û zemanê 
Tarîfê wê ez bêkem, mîna gulê cenanê 
Newe qelem mumkin, tersîmê gulcîhanê 
Newe zimîn tê gotin, wesfê şîrîn zimanê 

Bê hemta, bê manendê, li xelkê 
Kurdistanê 

2 : 

Yar were ser xakê min, mezarê min bilivîn 
Wê bejn û balê reina we nekîran binimîn 
Je serê wan biwe hûş, je wan bistîn eql û 
dîn 

Vê navê emalê min ji wan hilgir, bidirîn 
Hînga dade destê min, je bin xakê bikişîn 
Ta biwînim qudretê xudawend le rûy zemîn 
Je husn û cemalê te, xeber biwêne asimîn 
Le ser serê min bise, mest û mestane, 
dilwer 

Çavkanî: 

1) Dîwana îrfanî ya Ceferqulî, N: 
Kelîmulahê Tewehudî 

2) Kovara Kirmanc 

3) Hereketa dîrokî ya Kurdan bo 
Xurasanê, bergên 2,3,5 


Peyva veşartî 

Orhan Pamuk Xelata Nobel Ya 


n Yekemîn Zandora 


Wêjeyê Wergirt 


R oja pêmcşem, 12.10.2006'an Akademiya 
Swêdê li bajarê Stokholmê, Orhan Pamuk, 
romannivîsê Turk û dostê Kurdan wek wergirê 

Xelatê Nobel ya Wêjeyê a sala 2006'an îlan kir. 

Di daxuyaniyekê de ku Akademiya Swêdê bi vê 
hincetê weşand, nivîskarê Turk Orhan Pamuk, seba 
lêgerîn di rihê meladiramtîk di bajarê 
xwe(Stenbolê) de û her wiha afirandina 
sembolên nû ji bo pevçûn û ketina nav hev a 
çandan hêja û kêratiyê wî xelatî zaniye. 

Orhan Pamuk, 54 salî ye û yekemîn nivîskar di 
cîhana îslamê de bû ku biryara Fetwaya Xomeynî, 
Serokê olî yê Komara Îslamî ya îranê ji bo kuştina 
Selman Ruşdî, şermezar kir. Ew miroveke demokrat e 
û dostê nêzîk yê Kurda ne. Orhan Pamuk bi 
nivîsandina gotaran û 10 berhemên xwe ên pirtûkan 
de fikr û rayên xwe yên der barê mafên mirovan, 
azadiya ramanê, demokrasî û hwd... pêşkêş kirine. Ji 
ber gotinên wî ên der barê qirkirina 1 milyon Ermenî û 
kuştina 30 hezar Kurdan (ji aliyê dewleta Turkiyê) hat 
darizandin û bi sê salan cezayê girtîxaneyê mehkûm 
bû. Dana Xelata Nobel ya Wêjeyê ya 2006'an nîqaşek 
xurt di Turkiyê de pêk anî û ne bi dilê aliyên tundrew 
û şovenîst ên Turk bû. wan bi tundî di medyayên xwe 
de êrîş kirin ser Orhan Pamuk. 

Piraniya berhemên Orhan Pamuk, Roman in û bi 
gelek zimanên cîhanî hatine wergerandin. Romana wî 
ya "Benim Adim Kirmizi" ku sal 1998'an hate 
weşandin, ji aliyê nivîskarê Kurd, Mistefa Aydoxan, bi 
navê "Navê Min Sor e" bi Kurdî hate wergerandin. 

Orhan Pamuk, dê 1 milyon û 360 hezar pareyê 
"Euro" wekî xelat bigire. 

Xelatên din yên Nobelê ya 2006'an 
Xelata Nobel ya Aştiyê ya sala 2006'an dan 
Mihemed Yûnis, yê Bangladeşî. Ew ji ber alîkariyên 
pere bi çend milyon mirovên feqîr û xizanan li 
Bangladişê ku yek ji welatên xizan ên cîhanê ye, 
hêjayî vê xelata navneteweyî hate nasîn. 

Ew Profesor û Doktor di warê aborî û pêşketinê 
de ye. Bi dana pere alîkariya destkurt û xizanan di 
welatê xwe de dike. Yûnis avakerê bangekê binavê 
"Gramên Bank"e ku ji rêya vê bankê ve alîkariyên pere 



ji xizan û belengazên welatê xwe 
dike. 

Xelata Nobel ya Kîmyayê a 
2006'an bi Racêr Karenbêrg, 
mamostaya Zanîngeha Stanford li 
Amerîka hate dayîn. Bavê wî jî 50 
salan berî niha Xelata Nobel ya 
Bijîşkiyê wergirtibû. 

Xelata Nobel ya Fîzyayê ya 
sala 2006'an bi awayekî hevpar ji 3 
kesên jêr re hate pêşkêşkirin: 
Aleksî Ebrîskof û Wîlatî Gînzbêrg 
yên Rûsiyayê û Antonî Lêgt ku li 
Ingilistanê ji dayîk bûye û niştecihê 
Amerîkayê ye. 

Xelata Nobel ya Bijîşkî a sala 
2006'an ji du zanayên Amerîkî bi 
navên "Andrew Fire" û "Craig 
Mello" bi awayeke hevbeş hate 
dayîn. Xebata wan ya di warê 
Bijîşkiyê dikare ji bo dermankirina 
nexweşiyên Korbûn, Penceşêr û 
îdz(HIV)yê bikar bihê. 

Her wiha aborînasê Amerîkî, 
"Edmund Phelps" Xelata Nobel ya 
Aboriyê ya sala 20006'an stand. 

J êder: Rojnameya Avesta 


Fîlma Behman Qubadî Li îranê Hate Qedexekirin 


Fîlma derhênerê Kurd, Behman Qubadî, ya bi navê 
"Nîvê Heyvê" ku li festîvala 54'an ya "San 
Sebastian"ê de xelata baştirîn fîlmê wergirt, bi sûçê 
cudahîxwaziyê ji aliyê Wezareta Çandê ve li îranê hate 
qedexekirin. 

Derheq fîlmê de, Qubadî, got: "Xwe li ser fîlmê sansur 
hebû!, lê belê ez heya niha tênegihîştime ka çima li 
îranê hate qedexekirin!" 

Behman Qubadî, di hevpeyvînekê de tevî rojnameyeke 
Kanadyî, got: "Ez bi vê fîlmê têm tewanbarkirin ku ez 
doza kurdbûn û cudahîxwaziyê dikim, lê ne wiha ye... ji 
ber ku fîlm neyê sansurkirin min, bi xwe hinek perçe jê 
derxistin, lê dîsa hate qedexekirin..." 

Qubadî, di hevpeyvîna xwe de diyar dike, ji bo standina 
destûra pêşkêşkirina fîlmê li îranê, wî serî li Wezareta 



Çandê daye, lê belê 
bersiveke wiha jê re 
hatiye: "Vê Fîlmê ji 
bîra xwe bibe, ji xwe 
re li fîlmeke din 
bigere...". 

Çavkanî: "Avestakurd" 


Perwerdehiyê Ya 
Rêveberên QENDÎL TV 


•••endîl TV 


Li gorî daxuyaniya YCDK îranê - Swêd, 
Komîsyona Ragihandin û Perwerdehî û 
Fêrkirina vê saziyê, roja 07.10.2006'an 
yekemîn zandora perwerdehiyê ji bo 
rêveberên Qendîl TV serkevtiyane rêve bir. 

Qendîl TV ji aliyê Yekîtiya Ciwanên 
Demokrat ya Kurdistana îranê - Swêd 
hatiye avakirin. Programên vê televîzyonê 
mehê carekê li herêmên Vesmaland û 
Sodmanlanî yên Swêdê, li ser kanalên 
herêmî û hevdem du caran di mehê de li 
ser malpera înternetî ya "Lawan" belav 
dibe. 

Hêjayî gotinê ye ku yekeîmn zandora 
perwerdekirina kadroyên rêveber ên Qendîl 
TV li ser mijarên jêr bû: 

- Çawaniya hilbijartin û çêkirina 
nûçeyan 

- Çawaniya amadekirina raporan 

- Çawaniya pêkanîna hevpeyvînan 

- Çawaniya nûçegihaniyê 

- Wêne kişandin 

- Karê derhêneriyê 

- Çawaniya karê rojnamevaniyê û ... 

Hêjayî gotinê ye ku di navbera 

vegotina waneyan bi awayê teorîk de, 
hevdem ji bo bêtir elimandina Kadroyên 
Qendîl TV karê piratîkî jî birêve çû. 


Li Bajarê Serdeştê Dest Bi 
Ser Dehan Dezgehên 
Setelaytan Hate Girtin 



Êvariya roja sêşem, 

18.04.1385(10.10.2006)'an, heya êvariya 
roja çarşem, 11.10.2006'an, hêzên 
Ewlekariyê û Întizamî yên rejîmê li bajarê 
Serdeştê de bi armanca komkirina 
dezgehên setelaytan, dest bi lêgerîna 
malên xelkê kirin û li gorî nûçeyan di vê 
heyamê de dest bi ser dehan dezgehên 
setelaytê xelkê girtin. 






























